cyanic-selkie/wikianc huggingface dataset:
ಬೆಳೆ ಶೇಷ
ಎರಡು ಪ್ರಕಾರಗಳ ಕೃಷಿ ಬೆಳೆ ಶೇಷಗಳಿವೆ. ಜಮೀನು ಶೇಷಗಳು ಬೆಳೆಯನ್ನು ಕೊಯ್ಲು ಮಾಡಿದ ನಂತರ ಕೃಷಿ ಜಮೀನು ಅಥವಾ ಹಣ್ಣುತೋಟದಲ್ಲಿ ಉಳಿದುಕೊಂಡ ವಸ್ತುಗಳು. ಈ ಶೇಷಗಳಲ್ಲಿ ಕಾಂಡಗಳು ಹಾಗೂ ಕೂಳೆ, ಎಲೆಗಳು, ಮತ್ತು ಬೀಜಕೋಶಗಳು ಸೇರಿವೆ. ಶೇಷವನ್ನು ನೆಲದೊಳಗೆ ನೇರವಾಗಿ ಉಳಬಹುದು, ಅಥವಾ ಮೊದಲು ಸುಡಬಹುದು. ಜಮೀನು ಶೇಷಗಳ ಉತ್ತಮ ನಿರ್ವಹಣೆಯು ನೀರಾವರಿಯ ಫಲಕಾರಿತ್ವವನ್ನು ಹೆಚ್ಚಿಸಬಲ್ಲದು ಮತ್ತು ಕ್ಷರಣವನ್ನು ನಿಯಂತ್ರಿಸಬಲ್ಲದು. ಸಂಸ್ಕರಣಾ ಶೇಷಗಳು ಎಂದರೆ ಬೆಳೆಯನ್ನು ಉಪಯುಕ್ತ ಸಂಪನ್ಮೂಲವಾಗಿ ಸಂಸ್ಕರಿಸಿದ ನಂತರ ಉಳಿದುಕೊಳ್ಳುವ ವಸ್ತುಗಳು. ಈ ಶೇಷಗಳಲ್ಲಿ ಹೊಟ್ಟು, ಬೀಜಗಳು, ಬಗಸೆ, ಕಾಕಂಬಿ ಮತ್ತು ಬೇರುಗಳು ಸೇರಿವೆ. ಇವನ್ನು ಜಾನುವಾರುಗಳ ಮೇವು ಮತ್ತು ಮಣ್ಣಿನ ಪೂರಕ ವಸ್ತು, ರಸಗೊಬ್ಬರಗಳಾಗಿ ಮತ್ತು ಉತ್ಪಾದನೆಯಲ್ಲಿ ಬಳಸಬಹುದು. ಹೆಚ್ಚಿನ ಪ್ರಮಾಣದಲ್ಲಿರುವ ಕಾರ್ಬೊಹೈಡ್ರೇಟುಗಳ ಕಾರಣ, ಬೆಳೆ ಶೇಷಗಳನ್ನು ಜೈವಿಕ ಇಂಧನಗಳನ್ನು ಉತ್ಪಾದಿಸಲು ಸೂಕ್ತವಾದ ಕಚ್ಚಾ ವಸ್ತುವೆಂದು ಪರಿಗಣಿಸಬಹುದು.
ವರ್ಗ:ಜೈವಿಕ ಇಂಧನಗಳು
ಬೇಬಿ ಶಾಮಿಲಿ
ಬೇಬಿ ಶಾಮಿಲಿ/ಶಾಮ್ಲೀ ಎಂದೂ ಕರೆಯಲ್ಪಡುವ ಶಾಮಿಲಿ (ಜನನ ೧೦ ಜುಲೈ ೧೯೮೭) ಒಬ್ಬ ಭಾರತೀಯ ನಟಿ. ಇವರು ತೆಲುಗು, ತಮಿಳು, ಕನ್ನಡ ಮತ್ತು ಮಲಯಾಳಂ ಚಲನಚಿತ್ರಗಳಲ್ಲಿ ಕೆಲಸ ಮಾಡಿದ್ದಾರೆ. ಆಕೆಯ ಪಾತ್ರಗಳಲ್ಲಿ ೧೯೯೦ ರ ಚಲನಚಿತ್ರ ಅಂಜಲಿಯಲ್ಲಿ ಮಾನಸಿಕ ಅಸ್ವಸ್ಥ ಮಗು ಅಂಜಲಿಯ ಪಾತ್ರಕ್ಕಾಗಿ ಅವರು ಅತ್ಯುತ್ತಮ ಬಾಲ ಕಲಾವಿದೆಗಾಗಿ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಯನ್ನು ಗೆದ್ದರು ಮತ್ತು ಮಾಲೂಟ್ಟಿ ಚಿತ್ರದಲ್ಲಿ ಬೋರ್‌ವೆಲ್‌ನಲ್ಲಿ ಸಿಕ್ಕಿಬಿದ್ದ ಮಗುವಿನ ಪಾತ್ರ ಅವರಿಗೆ ಕೇರಳ ರಾಜ್ಯ ಚಲನಚಿತ್ರದ ಅತ್ಯುತ್ತಮ ಬಾಲ ಕಲಾವಿದೆ ಪ್ರಶಸ್ತಿಯನ್ನು ಗೆದ್ದುಕೊಟ್ಟಿತು. ಅವರು ತಮ್ಮ ಕನ್ನಡದ ಚೊಚ್ಚಲ ಮತ್ತೆ ಹಾಡಿತು ಕೋಗಿಲೆಯಲ್ಲಿನ ಅಭಿನಯಕ್ಕಾಗಿ ಅತ್ಯುತ್ತಮ ಬಾಲನಟಿ (ಮಹಿಳೆ) ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಯನ್ನು ಗೆದ್ದಿದ್ದಾರೆ.
ಆರಂಭಿಕ ಜೀವನ
ಶಾಮಿಲಿ ನಟರ ಕುಟುಂಬದಿಂದ ಬಂದವರು. ನಟ ರಿಚರ್ಡ್ ರಿಷಿ ಮತ್ತು ನಟಿ ಶಾಲಿನಿ ಅವರಿಗೆ ತಂಗಿ. ಅವಳು ಬಾಬು ಮತ್ತು ಆಲಿಸ್‌ಗೆ ಜನಿಸಿದಳು. ಆಕೆಯ ತಂದೆ ನಟನಾಗುವ ಮಹತ್ವಾಕಾಂಕ್ಷೆಯೊಂದಿಗೆ ಮದ್ರಾಸಿಗೆ ವಲಸೆ ಬಂದರು ಮತ್ತು ಕುಟುಂಬವು ಅಲ್ಲಿಯೇ ನೆಲೆಸಿತು. ನಂತರ ಅವರು ತಮ್ಮ ಮಕ್ಕಳ ಮೂಲಕ ತಮ್ಮ ಮಹತ್ವಾಕಾಂಕ್ಷೆಯನ್ನು ಪೂರೈಸಿದರು.
ವೃತ್ತಿ
೨೦೦೯ ರಲ್ಲಿ ಅವರು ಆನಂದ್ ರಂಗ ಅವರ ಚೊಚ್ಚಲ ನಿರ್ದೇಶನದ ಓಯೆಯಲ್ಲಿ ತಮ್ಮ ಮೊದಲ ಮಹಿಳಾ ಪ್ರಮುಖ ಪಾತ್ರವನ್ನು ನಿರ್ವಹಿಸಿ (೨೦೦೯) ಸಿದ್ದಾರ್ಥ್ ಅವರ ಅಭಿನಯದೊಂದಿಗೆ ಮಿಶ್ರ ಪ್ರತಿಕ್ರಿಯೆಯನ್ನು ಪಡೆದರು. ೨೦೧೦ ಮತ್ತು ೨೦೧೫ ರ ನಡುವೆ ಶಾಮಿಲಿ ಸಿಂಗಾಪುರದಲ್ಲಿ ಅಧ್ಯಯನ ಮಾಡಿದರು ಮತ್ತು ಕೆಲಸ ಪಡೆದರು. ನಂತರ ೨೦೧೬ ರಲ್ಲಿ ವಿಕ್ರಮ್ ಪ್ರಭು ಅವರೊಂದಿಗೆ ವೀರ ಶಿವಾಜಿ ನಿರ್ಮಾಣದಲ್ಲಿ ಕೆಲಸ ಮಾಡಲು ಚೆನ್ನೈಗೆ ಮರಳಿದರು ಇದನ್ನು ವಿಮರ್ಶಕರು ಟೀಕಿಸಿದರು. "ಶಾಮಿಲಿ ತಮಿಳಿನಲ್ಲಿ ನಾಯಕಿಯಾಗಿ ಮರೆಯಲಾಗದ ಚೊಚ್ಚಲ ಪ್ರವೇಶವನ್ನು ಪಡೆಯುತ್ತಾಳೆ" ಎಂದು ಹೇಳುವ ಮೂಲಕ ಆಕೆಯ ಅಭಿನಯವು ನಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು. ಅವಳ ಲಿಪ್ ಸಿಂಕ್ ಕಳಪೆಯಾಗಿದೆ ಮತ್ತು ಅವಳನ್ನು ಒಳಗೊಂಡ ದೃಶ್ಯಗಳು ಅವಳಿಗೆ ಯಾವುದೇ ಸಹಾಯ ಮಾಡುವುದಿಲ್ಲ. ಮತ್ತು ಅವಳು "ಯಾವುದೇ ಭಾವನೆಯೊಂದಿಗೆ ಮೇಣದ ಪ್ರತಿಮೆಯಂತೆ ಗಟ್ಟಿಯಾಗಿದ್ದಾಳೆ" ಎಂದು ಹೇಳುತ್ತಾಳೆ. ಶ್ಯಾಮಿಲಿ ಅದೇ ವರ್ಷ ಮಲಯಾಳಂ ಚಿತ್ರವಾದ ವಲ್ಲೀಮ್ ಥೆಟ್ಟಿ ಪುಲ್ಲಿಂ ಥೆಟ್ಟಿಯಲ್ಲಿ ನಟಿಸಿದರು. ಅದು ಸಹ ನಿಷೇಧಕ್ಕೊಳಗಾಯಿತು ಮತ್ತು ನಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಕ್ರಾಂತಿಕಾರಿ ಚಂದ್ರಶೇಖರ ಆಜಾದ್‌‌‌
ಚಂದ್ರಶೇಖರ "ಆಜಾದ್"  ಎಂದೇ ಹೆಚ್ಚು ಗುರುತಿಸಲ್ಪಡುವ ಚಂದ್ರಶೇಖರ ಸೀತಾರಾಮ್‌‌ ತಿವಾರಿಯವರು  (ಜನನ : ಜುಲೈ 23, 1906 , ಮರಣ: ಫೆಬ್ರವರಿ 27, 1931,) ಅಲಹಾಬಾದ್‌‌) ಭಾರತದ ಬಹು ಪ್ರಮುಖ ಕ್ರಾಂತಿಕಾರಿಗಳಲ್ಲಿ ಒಬ್ಬರಾಗಿದ್ದು, ಅವರನ್ನು  ಭಗತ್‌‌ ಸಿಂಗ್‌‌ರ ಮಾರ್ಗದರ್ಶಕರೆಂದು/ಗುರುಗಳೆಂದು ಪರಿಗಣಿಸಲಾಗುತ್ತದೆ.
ಇತಿಹಾಸ
೧೮೫೭ರ ಭಾರತೀಯ ಸ್ವಾತಂತ್ರ್ಯ ಸಂಗ್ರಾಮದ ನಂತರ ಬ್ರಿಟಿಷ್‌‌ ಆಡಳಿತದ ವಿರುದ್ಧದ ತಮ್ಮ ಸ್ವಾತಂತ್ರ್ಯಕ್ಕಾಗಿನ ಹೋರಾಟದಲ್ಲಿ ಸಶಸ್ತ್ರ ಭಾರತೀಯ ಕ್ರಾಂತಿಕಾರಿಗಳಲ್ಲಿ ಅವರು ಒಬ್ಬರಾಗಿದ್ದರು. ಓರ್ವ ಶ್ರದ್ಧಾವಂತ ಬ್ರಾಹ್ಮಣರಾಗಿದ್ದ ಅವರು, ಇತರರ ಒಳಿತಿಗಾಗಿ ಹೋರಾಡುವುದು ತಮ್ಮ ಧರ್ಮ ಎಂದು ನಂಬಿದ್ದರು. ಓರ್ವ ಯೋಧ ಎಂದಿಗೂ ಶಸ್ತ್ರವನ್ನು ತ್ಯಜಿಸಲಾರನೆಂಬುದು ಕೂಡಾ ಅವರ ಅಭಿಪ್ರಾಯವಾಗಿತ್ತು.
ಅಸಹಕಾರ ಚಳುವಳಿಯು ಸ್ಥಗಿತಗೊಂಡ ನಂತರ, ಆಜಾದರು ಇನ್ನೂ ಹೆಚ್ಚಿನ ಆಕ್ರಮಣಶಾಲಿ ಹಾಗೂ ಉಗ್ರ ಕ್ರಾಂತಿಕಾರಿ ಆದರ್ಶಗಳಿಂದ ಆಕರ್ಷಿತರಾದರು. ಯಾವುದೇ ಮಾರ್ಗದಿಂದಾದರೂ ಸಂಪೂರ್ಣ ಸ್ವಾತಂತ್ರ್ಯ ಪಡೆಯುವ ಧ್ಯೇಯಕ್ಕೆ ತಮ್ಮ ಮುಡಿಪಾಗಿಡಲು ನಿರ್ಧರಿಸಿದರು. ಈ ನಿಟ್ಟಿನೆಡೆಗೆ ಮುಂದುವರೆಯುವ ಪ್ರಥಮ ಹೆಜ್ಜೆಯಾಗಿ ಅವರು ಹಿಂದೂಸ್ತಾನ್‌‌ ಸಮಾಜವಾದಿ ಪ್ರಜಾಪ್ರಭುತ್ವವಾದಿ ಸಂಘಟನೆ (ಹಿಂದೂಸ್ತಾನ್‌‌ ಸೋಷಲಿಸ್ಟ್‌‌ ರಿಪಬ್ಲಿಕನ್‌ ಅಸೋಸಿಯೇಷನ್-‌HSRA) ಎಂಬ ಸಂಘವನ್ನು ಆರಂಭಿಸಿದರಲ್ಲದೇ ಭಗತ್‌‌ ಸಿಂಗ್‌‌, ಸುಖದೇವ್‌‌, ಬಟುಕೇಶ್ವರ ದತ್ತ ಮತ್ತು ರಾಜ‌ಗುರುರಂತಹಾ ಕ್ರಾಂತಿಕಾರಿಗಳಿಗೆ ಮಾರ್ಗದರ್ಶಕರಾದರು. ಭಾರತಕ್ಕೆ ಸಂಪೂರ್ಣ ಸ್ವಾತಂತ್ರ್ಯ ದೊರಕಿಸಿಕೊಳ್ಳುವುದೇ HSRA ಸಂಘಟನೆಯ ಗುರಿಯಾಗಿತ್ತು. ಅಲ್ಲದೇ ಸಮಾಜವಾದಿ ಮೂಲತತ್ವದ ಮೇಲೆ ಆಧಾರಿತವಾದ ನವೀನ ಭಾರತವನ್ನು ಕಟ್ಟುವ ಮಹೋದ್ದೇಶವನ್ನು ಹೊಂದಿತ್ತು. ಆಜಾದರು ಮತ್ತು ಅವರ ದೇಶಬಾಂಧವರು ಬ್ರಿಟಿಷರ ವಿರುದ್ಧ ಅನೇಕ ಹಿಂಸಾತ್ಮಕ ಪ್ರತಿಭಟನೆಗಳನ್ನು ಯೋಜಿಸಿ ಕಾರ್ಯಗತಗೊಳಿಸಿದ್ದರು. ಕಾಕೊರಿ ರೈಲು ದರೋಡೆ (೧೯೨೫), ವೈಸರಾಯ್‌ರ ರೈಲನ್ನು ಸ್ಫೋಟಿಸಲು ನಡೆಸಿದ ವಿಫಲ ಯತ್ನ (೧೯೨೬), ಮತ್ತು ಲಾಲಾ ಲಜಪತ ರಾಯ್‌‌ರನ್ನು ಕೊಂದುದರ ಪ್ರತೀಕಾರವಾಗಿ ಲಾಹೋರ್‌‌ನಲ್ಲಿ (೧೯೨೮) ಜಾನ್‌ ಪಾಯಂಟ್ಜ್‌ ಸಾಂಡರ್ಸ್‌‌ನನ್ನು ಗುಂಡು ಹಾರಿಸಿ ಕೊಂದಂತಹಾ ಅನೇಕ ಹಿಂಸಾತ್ಮಕ ಚಟುವಟಿಕೆಗಳಲ್ಲಿ ಅವರು ಭಾಗವಹಿಸಿದ್ದರು.
೧೯೩೧ರ ಫೆಬ್ರವರಿ ೨೭ರಂದು, ಚಂದ್ರಶೇಖರ ಆಜಾದ್‌‌‌ ಅಲಹಾಬಾದ್‌‌ನ ಆಲ್‌ಫ್ರೆಡ್‌ ಉದ್ಯಾನದಲ್ಲಿ ತಮ್ಮ ಇಬ್ಬರು ಸಂಗಡಿಗರನ್ನು ಭೇಟಿ ಮಾಡಲು ಬಂದಾಗ ಅವರನ್ನು ಪೊಲೀಸರು/ಆರಕ್ಷಕರು ಗುರುತು ಹಿಡಿದರು‌, ಇಡೀ ಉದ್ಯಾನವನ್ನು ಸುತ್ತುವರಿದ ಪೊಲೀಸರು ಚಂದ್ರಶೇಖರ ಆಜಾದ್‌‌‌ರಿಗೆ ತಮಗೆ ಶರಣಾಗಲು ಆದೇಶಿಸಿದರು. ಆಜಾದರು ಏಕಾಕಿಯಾಗಿ ಹೋರಾಡಿದರಲ್ಲದೇ ಮೂವರು ಪೊಲೀಸರನ್ನು ಕೊಂದರಾದರೂ ಅವರ ತೊಡೆಗೆ ಗುಂಡೇಟು ಬಿದ್ದಿತ್ತು. ತಮ್ಮಲ್ಲಿದ್ದ ಬಹುತೇಕ ಮದ್ದುಗುಂಡುಗಳೆಲ್ಲಾ ಖಾಲಿಯಾದ ನಂತರ, ತಪ್ಪಿಸಿಕೊಳ್ಳಲು ಬೇರೆ ದಾರಿಯಿಲ್ಲವೆಂದು ಮನಗಂಡ ಅವರು ತಮ್ಮಲ್ಲಿ ಉಳಿದಿದ್ದ ಕೊನೆಯ ಗುಂಡಿನಿಂದ ತಲೆಗೆ ಗುಂಡು ಹೊಡೆದುಕೊಂಡರು.ಅವರ ಕ್ರಾಂತಿಕಾರ ಚಟುವಟಿಕೆಗಳಲ್ಲಿ ಬಹುತೇಕವನ್ನು ಷಾಜಹಾನ್‌‌‌ಪುರದಲ್ಲಿದ್ದುಕೊಂಡು ಯೋಜಿಸುತ್ತಿದ್ದರು ಹಾಗೂ ಅಲ್ಲಿಂದಲೇ ಕಾರ್ಯಗತಗೊಳಿಸುತ್ತಿದ್ದರು.
ಕ್ರಾಂತಿಕಾರಿ ವ್ಯಕ್ತಿ
ಅಮಾನುಷ ಹಿಂಸೆಯಿಂದ ದಿಗಿಲುಗೊಂಡರೂ, ಆಜಾದ್‌‌ರಿಗೆ ಅಂತಹಾ ಒಂದು ಹೋರಾಟದಲ್ಲಿ ಹಿಂಸಾತ್ಮಕ ನಡೆಗಳು ಅಸ್ವೀಕಾರಾರ್ಹವೆಂದು ಅನಿಸಿರಲಿಲ್ಲ, ವಿಶೇಷವಾಗಿ ಅಮೃತಸರದಲ್ಲಿ ಬ್ರಿಟಿಷ್‌‌ ಸೇನೆಯ ಘಟಕವು ನೂರಾರು ಶಸ್ತ್ರರಹಿತ ನಾಗರಿಕರನ್ನು ಕೊಂದು ಸಾವಿರಾರು ಜನರನ್ನು ಗಾಯಗೊಳಿಸಿದ ೧೯೧೯ರ ಜಲಿಯನ್‌ವಾಲಾ ಬಾಗ್‌‌ ಹತ್ಯಾಕಾಂಡದ ಹಿನ್ನೆಲೆಯಲ್ಲಿ ಈ ಭಾವನೆ ಉಂಟಾಗಿತ್ತು. ಜಲಿಯನ್‌ವಾಲಾ ಬಾಗ್‌‌ ಹತ್ಯಾಕಾಂಡವು ಯುವ ಆಜಾದರು ಹಾಗೂ ಅವರ ಸಮಕಾಲೀನರನ್ನು ತೀವ್ರವಾಗಿ ಪ್ರಭಾವಿಸಿತ್ತು.
ತನ್ನ ಹೆಸರು "ಆಜಾದ್‌‌" ಆಗಿರುವುದರಿಂದ ತಮ್ಮನ್ನು ಪೊಲೀಸರು ಎಂದಿಗೂ ಜೀವಂತವಾಗಿ ಹಿಡಿಯಲಾರರೆಂದು ಅವರು ಒಮ್ಮೆ ಘೋಷಿಸಿಕೊಂಡಿದ್ದರು.(ಪೊಲೀಸರಿಂದ ಅವರು ಸಾಯಲಿಲ್ಲ ಬಹುತೇಕ ಅಲಹಾಬಾದ್‌‌ ನಗರದ ಜನರು ಹೇಳುವಂತೆ ಓರ್ವ ಹಿಂದಿ ಲೇಖಕ ಆಜಾದರ ಬಗ್ಗೆ ಪೊಲೀಸರಿಗೆ ಮಾಹಿತಿ ತಿಳಿಸಿದ್ದ) ಹೀಗಾಗಿಯೇ ಅವರು ಪೊಲೀಸರೊಂದಿಗಿನ ಮದ್ದುಗುಂಡುಗಳ ಹೋರಾಟದ ಕೊನೆಗೆ ಅವರು ತಮ್ಮನ್ನು ತಾವು ಕೊಂದುಕೊಂಡಿದ್ದು. ಆಜಾದರು ಭಾರತದ ಭವಿಷ್ಯವು ಸಮಾಜವಾದದಲ್ಲಿಯೇ ಇದೆ ಎಂದು ಕೂಡಾ ನಂಬಿದ್ದರು. ಹೇಳಿಕೆಗಳ ಪ್ರಕಾರ, ಪೊಲೀಸರಿಗೆ ಹಿಡಿದುಕೊಡುವ ವಿಶ್ವಾಸಘಾತಕ ಕೆಲಸ ಮಾಡಿದ ಮಾಹಿತಿದಾರನ ಬಗ್ಗೆ ಅವರಿಗೆ ಅರಿವಿತ್ತು.
ಆಜಾದರು ಪಂಡಿತ ರಾಮ ಪ್ರಸಾದ‌ ಬಿಸ್ಮಿಲ್‌‌; ಜ್ಯೋತಿ ಶ್ರೀವಾಸ್ತವ‌ರವರುಗಳ ಉತ್ತಮ ಸ್ನೇಹಿತರಾಗಿದ್ದರೂ ಕೂಡಾ. ಆಜಾದರು ಮತ್ತು ವಿಶ್ವನಾಥ್‌‌ ಗಂಗಾಧರ್‌‌ ವೈಶಂಪಾಯನ್‌‌ರವರು HRA ಸಂಘಟನೆಯ ಸ್ಥಾಪಕ ಸದಸ್ಯರು ಹಾಗೂ ಆಧಾರಸ್ತಂಭವಾಗಿದ್ದರು. ವಿಶ್ವನಾಥ್‌‌ರನ್ನು ಆಜಾದರ ಬಲಗೈ ಭಂಟ ಎಂದೂ ಕರೆಯಲಾಗುತ್ತಿತ್ತು ಹಾಗೂ ಅವರು ಕ್ರಾಂತಿಕಾರಿ ಚಳುವಳಿಗಳ ಬಗ್ಗೆ ಮೌಲ್ಯಯುತವಾದ ಅನೇಕ ವಾಸ್ತವಾಂಶಗಳನ್ನು ಹಾಗೂ ರಹಸ್ಯಗಳನ್ನು ಹೊಂದಿರುವ ಆಜಾದರ ಜೀವನಚರಿತ್ರೆಯನ್ನು ಕೂಡಾ ಬರೆದಿದ್ದಾರೆ.
ಝಾನ್ಸಿಯಲ್ಲಿ
ಅವರು ತಮ್ಮ ೨೪ ವರ್ಷಗಳ ಅಲ್ಪಾವಧಿಯ ಜೀವಿತದಲ್ಲಿ, ಚಂದ್ರಶೇಖರ ಆಜಾದ್‌‌‌ರವರು ಗಮನಾರ್ಹ ಅವಧಿಯವರೆಗೆ ಝಾನ್ಸಿಯನ್ನು ತಮ್ಮ ಸಂಘಟನೆಯ ಕೇಂದ್ರಸ್ಥಳವನ್ನಾಗಿ ಮಾಡಿಕೊಂಡಿದ್ದರು. ಅವರು (ಝಾನ್ಸಿಯಿಂದ 15 ಕಿಲೋಮೀಟರ್‌‌ಗಳಷ್ಟು ದೂರದ) ಆರ್ಚ್ಛಾ ಎಂಬ ಅರಣ್ಯವನ್ನು ಗುಂಡು ಹಾರಿಸುವುದನ್ನು ಅಭ್ಯಾಸ ಮಾಡಲು ಆಯ್ಕೆ ಮಾಡಿಕೊಂಡಿದ್ದರು. ಅವರು ಗುಂಡು ಹಾರಿಸುವುದರಲ್ಲಿ ಅದ್ಭುತ ಗುರಿಕಾರರಾಗಿದ್ದರು ಹಾಗೂ ತಮ್ಮ ತಂಡದ ಇತರೆ ಸದಸ್ಯರಿಗೆ ಈ ಸ್ಥಳದಲ್ಲಿಯೇ ಅವರು ತರಬೇತಿ ನೀಡುತ್ತಿದ್ದರು. ಅರಣ್ಯದ ಸಮೀಪ ಸಾತಾರ್‌‌ ಎಂದು ಕರೆಯಲ್ಪಡುತ್ತಿದ್ದ ಸಣ್ಣ ನದಿಯ ತೀರದಲ್ಲಿರುವ ಹನುಮಾನ್‌‌ ದೇವರ ದೇವಸ್ಥಾನದ ಬಳಿ, ಆಜಾದರು ಒಂದು ಸಣ್ಣ ಗುಡಿಸಲನ್ನು ಕಟ್ಟಿಕೊಂಡಿದ್ದರು. ಅವರು ಅಲ್ಲಿ ಪಂಡಿತ್‌ ಹರಿಶಂಕರ್‌ ಬ್ರಹ್ಮಚಾರಿ ಎಂಬ ಹೆಸರಿನಿಂದ ಮಾರುವೇಷದಲ್ಲಿ ವಾಸಿಸಲು ಆರಂಭಿಸಿದರು. ಅವರು ಸಮೀಪದ ಧಿಮಾರ್‌ಪುರ ಎಂಬ ಹಳ್ಳಿಯ ಮಕ್ಕಳಿಗೆ ಪಾಠ ಮಾಡಲು ಆರಂಭಿಸಿದರಲ್ಲದೇ, ಸ್ಥಳೀಯ ನಿವಾಸಿಗಳೊಂದಿಗೆ ಉತ್ತಮ ಬಾಂಧವ್ಯವನ್ನು ಸ್ಥಾಪಿಸಿದ್ದರು. ಧಿಮಾರ್‌ಪುರ ಎಂಬ ಆ ಹಳ್ಳಿಗೆ ಈಗ ಅವರದೇ ಹೆಸರಿಡಲಾಗಿದ್ದು, ಅದೀಗ ಆಜಾದ್‌‌ಪುರ ಎಂಬ ಹೆಸರನ್ನು ಹೊಂದಿದೆ.
ಝಾನ್ಸಿಯಲ್ಲಿ ದಂಡುಪ್ರದೇಶದಲ್ಲಿರುವ ಸಾದರ್‌ ಬಜಾರ್‌ ಎಂಬಲ್ಲಿದ್ದ ಬುಂದೇಲ್‌ಖಂಡ್‌‌ ಮೋಟಾರ್‌ ಗ್ಯಾರೇಜಿನಲ್ಲಿ ಅವರು ಕಾರನ್ನು ಚಲಾಯಿಸಲು ಕಲಿತರು. ಸದಾಶಿವರಾವ್‌‌‌ ಮಲ್ಕಾಪುರ್ಕರ್‌‌, ವಿಶ್ವನಾಥ್‌‌ ವೈಶಂಪಾಯನ್‌‌, ಭಗವಾನ್‌‌ ದಾಸ್‌‌ ಮಾಹೌರ್‌‌ರವರುಗಳನ್ನು ಝಾನ್ಸಿಯಲ್ಲಿಯೇ ಅವರು ಭೇಟಿಯಾಗಿದ್ದು, ತದನಂತರ ಇವರುಗಳೆಲ್ಲಾ ಅವರ ಕ್ರಾಂತಿಕಾರಿ ತಂಡದ ಅವಿಭಾಜ್ಯ ಅಂಗವಾದರು. ಝಾನ್ಸಿ ಮೂಲದ ಆಗಿನ ಕಾಂಗ್ರೆಸ್‌‌ ಪಕ್ಷದ ನಾಯಕರುಗಳಾದ ಪಂಡಿತ್‌‌ ರಘುನಾಥ್‌‌ ವಿನಾಯಕ್‌ ಧುಲೇಕರ್‌‌ ಮತ್ತು ಪಂಡಿತ್‌‌ ಸೀತಾರಾಮ್‌ ಭಾಸ್ಕರ್‌‌ ಭಾಗವತ್‌‌ರವರುಗಳು ಕೂಡಾ ಚಂದ್ರಶೇಖರ ಆಜಾದ್‌‌‌ರ ನಿಕಟ ಸಹಾಯಕರಾಗಿದ್ದರು.ಚಂದ್ರಶೇಖರ ಆಜಾದ್‌‌ರು ನಯಿ ಬಸ್ತಿ ಎಂಬಲ್ಲಿಯ ಶಿಕ್ಷಕ/ಮಾಸ್ತರ್‌‌ ರುದ್ರನಾರಾಯಣ್‌‌‌ ಸಿಂಗ್‌‌ರ ಮನೆಯಲ್ಲಿ ಹಾಗೂ ನಾಗ್ರಾದಲ್ಲಿನ ಪಂಡಿತ್‌‌ ಸೀತಾರಾಮ್‌ ಭಾಸ್ಕರ್‌‌ ಭಾಗವತ್‌ರವರ ಮನೆಯಲ್ಲಿ ಉಳಿದುಕೊಳ್ಳುತ್ತಿದ್ದರು.ಚಂದ್ರಶೇಖರ ಆಜಾದ್‌‌‌ರದೇ ಮಾತುಗಳ ಪ್ರಕಾರ ಝಾನ್ಸಿಯು ಸುರಕ್ಷಿತ ಸ್ಥಳವಾಗಿತ್ತು ಹಾಗೂ ಅದು ನಿಜವೂ ಆಗಿತ್ತು, ಅವರು ಝಾನ್ಸಿಯನ್ನು ತೊರೆದು ಹೋದ ಕೆಲ ಸಮಯದಲ್ಲೇ ಅವರ ತಂಡದ ಮಾಜಿ ಸದಸ್ಯನ ನಂಬಿಕೆದ್ರೋಹಕ್ಕೆ ಅವರು ಬಲಿಯಾಗಬೇಕಾಯಿತು.
ಭಗತ್‌‌ ಸಿಂಗ್‌‌ರೊಂದಿಗೆ
ಹಿಂದೂಸ್ತಾನ್‌ ರಿಪಬ್ಲಿಕನ್‌ ಅಸೋಸಿಯೇಷನ್‌/ಹಿಂದೂಸ್ತಾನ್‌‌ ಪ್ರಜಾಪ್ರಭುತ್ವವಾದಿ ಸಂಘಟನೆಯನ್ನು (HRA) ಸಚಿಂದ್ರನಾಥ್‌‌ ಸಾನ್ಯಾಲ್‌‌ರು 1923ರಲ್ಲಿ ಅಸಹಕಾರ ಚಳುವಳಿಯ ಕೇವಲ ಒಂದು ವರ್ಷದ ನಂತರ ಹುಟ್ಟುಹಾಕಿದರು. 1925ರಲ್ಲಿ ಕಾಕೊರಿ ರೈಲು ದರೋಡೆಯ ನಂತರದ ಪ್ರತಿಕಾರದ ರೀತಿಯಲ್ಲಿ ಬ್ರಿಟಿಷರು ಕ್ರಾಂತಿಕಾರಿ ಚಟುವಟಿಕೆಗಳ ಮೇಲೆ ತೀವ್ರ ಕ್ರಮಗಳನ್ನು ಕೈಗೊಂಡರು. ಈ ಚಟುವಟಿಕೆಗಳಲ್ಲಿ ಭಾಗವಹಿಸಿದ್ದುದಕ್ಕೆ ಮರಣದಂಡನೆಗೆ ಒಳಗಾದವರೆಂದರೆ ಪಂಡಿತ್‌‌ ರಾಮ್‌ ಪ್ರಸಾದ್‌‌ ಬಿಸ್ಮಿಲ್‌‌, ಅಷ್‌‌ಫಕುಲ್ಲಾ ಖಾನ್‌‌, ಠಾಕೂರ್‌ ರೋಷನ್‌ ಸಿಂಗ್‌‌ ಮತ್ತು ರಾಜೇಂದ್ರ ಲಾಹಿರಿಯವರು. ಇಬ್ಬರು ಆಗ ಸೆರೆಯಿಂದ ತಪ್ಪಿಸಿಕೊಂಡಿದ್ದರು; ಅವರಲ್ಲಿ ಒಬ್ಬರು ಸುಂದರ್‌‌ಲಾಲ್‌ ಗುಪ್ತರಾದರೆ ಮತ್ತೊಬ್ಬರು ಆಜಾದ್‌‌ರವರಾಗಿದ್ದರು. ಆಜಾದ್‌‌ರು HRA ಸಂಘಟನೆಯನ್ನು ಮಾಧ್ಯಮಿಕ/ದ್ವಿತೀಯ ಮಟ್ಟದ ಕ್ರಾಂತಿಕಾರಿಗಳಾದ ಶಿವ ವರ್ಮಾ ಮತ್ತು ಮಹಾವೀರ್‌ ಸಿಂಗ್‌‌ರವರುಗಳ ಸಹಾಯದಿಂದ ಮರು ಸಂಘಟಿಸಿದರು. ಅವರು ರಸ್‌ಬಿಹಾರಿ ಬೋಸ್‌‌ರ ಸಹಯೋಗಿ ಕೂಡಾ ಆಗಿದ್ದರು. ಭಗತ್‌‌ ಸಿಂಗ್‌‌, ಸುಖ್‌ದೇವ್‌‌ ಮತ್ತು ರಾಜ್‌‌ಗುರುರವರುಗಳೊಂದಿಗೆ ಆಜಾದರು ಸಮಾಜವಾದಿ ಮೂಲತತ್ವಗಳ ಮೇಲೆ ಆಧರಿಸಿ ಸಂಪೂರ್ಣ ಸ್ವತಂತ್ರ ಭಾರತವನ್ನು ಪಡೆಯುವ ಗುರಿಯನ್ನು ಇಟ್ಟುಕೊಂಡು HRA ಸಂಘಟನೆಯನ್ನು HSRA (ಹಿಂದೂಸ್ತಾನ್‌‌ ಸಮಾಜವಾದಿ ಪ್ರಜಾಪ್ರಭುತ್ವವಾದಿ ಸಂಘಟನೆ/ಹಿಂದೂಸ್ತಾನ್‌‌ ಸೋಷಲಿಸ್ಟ್‌‌ ರಿಪಬ್ಲಿಕನ್‌ ಅಸೋಸಿಯೇಷನ್‌) ಸಂಘಟನೆಯನ್ನಾಗಿ 1927ರಲ್ಲಿ ಪರಿವರ್ತಿಸಿದರು.
ಮರಣ
೧೯೩೧ರ ವೇಳೆಗೆ ಆಜಾದರು ಅಲಹಾಬಾದ್‌‌ನಲ್ಲಿ ವಾಸಿಸುತ್ತಿದ್ದರು. ೨೭ ಫೆಬ್ರವರಿ ೧೯೩೧ರಂದು, ಆರಕ್ಷಕ/ಪೊಲೀಸ್‌‌ ಮಾಹಿತಿದಾರರು ಆಜಾದ್‌‌ ಮತ್ತು ಸುಖ್‌ದೇವ್‌‌ ರಾಜ್‌ರನ್ನು ಆಲ್‌ಫ್ರೆಡ್‌ ಉದ್ಯಾನದಲ್ಲಿ ಕೆಲ ಯೋಜನೆಗಳ ಬಗ್ಗೆ ಚರ್ಚೆ ನಡೆಸುತ್ತಿದ್ದುದನ್ನು ಕಂಡುಕೊಂಡರು ಹಾಗೂ ತಕ್ಷಣವೇ ಅವರುಗಳ ಇರುವಿಕೆಯ ಬಗೆಗಿನ ಮಾಹಿತಿಯನ್ನು ಪೊಲೀಸರಿಗೆ/ಆರಕ್ಷಕರಿಗೆ ತಿಳಿಸಿದರು. ಕೆಲವೇ ನಿಮಿಷಗಳಲ್ಲಿ ಪೊಲೀಸರು/ ಆರಕ್ಷಕರು ಇಡೀ ಉದ್ಯಾನವನ್ನು ಸುತ್ತುವರೆದರು. ಹೋರಾಟದ ಆರಂಭದಲ್ಲಿಯೇ, ಆಜಾದರ ತೊಡೆಗೆ ಗುಂಡು ತಗುಲಿ ಗಾಯವಾಯಿತಾದ್ದರಿಂದ ಅವರಿಗೆ ತಪ್ಪಿಸಿಕೊಳ್ಳಲು ಕಷ್ಟಸಾಧ್ಯವಾಗಿತ್ತು. ಆದರೆ ಅವರು ಸುಖ್‌ದೇವ್‌‌ರು ತಪ್ಪಿಸಿಕೊಳ್ಳಲು ಅವಕಾಶವಾಗುವಂತೆ ಅವರಿಗೆ ರಕ್ಷಣೆಯನ್ನು ಒದಗುವಂತೆ ಗುಂಡುಹಾರಿಸತೊಡಗಿದರು. ಸುಖ್‌ದೇವ್‌‌ರವರು ತಪ್ಪಿಸಿಕೊಂಡ ನಂತರ, ಆಜಾದರು ಸಾಕಷ್ಟು ಹೊತ್ತಿನವರೆಗೆ ಪೊಲೀಸರ/ಆರಕ್ಷಕರು ಮೇಲೆರಗದ ಸ್ಥಿತಿಯನ್ನು ಕಾಯ್ದುಕೊಳ್ಳುವಲ್ಲಿ ಯಶಸ್ವಿಯಾಗಿದ್ದರು. ಅಂತಿಮವಾಗಿ, ಸಂಪೂರ್ಣವಾಗಿ ಸುತ್ತುವರೆಯಲ್ಪಟ್ಟು ಪೋಲೀಸರ ಸಂಖ್ಯಾಬಲವು ಹೆಚ್ಚಿ ಅವರ ಬಂದೂಕಿ/ಪಿಸ್ತೂಲಿನಲ್ಲಿ ಒಂದೇ ಒಂದು ಗುಂಡು ಉಳಿದಾಗ, ಚಂದ್ರಶೇಖರ ಆಜಾದ್‌ರು ತಮ್ಮ ಮೇಲೆಯೇ ಗುಂಡು ಹಾರಿಸಿಕೊಂಡು ತಮ್ಮನ್ನು ಜೀವಂತವಾಗಿ ಯಾರೂ ಸೆರೆಹಿಡಿಯಲಾರರೆಂಬ ತಮ್ಮ ಪ್ರತಿಜ್ಞೆಯನ್ನು ಕಾಪಾಡಿಕೊಂಡರು. ಅವರು ಸಾಯುತ್ತಿರುವುದನ್ನು ನೋಡಿದರೂ ಅವರ ಮೃತದೇಹದ ಬಳಿಗೆ ಸುಮಾರು ಎರಡು ಗಂಟೆಗಳ ಕಾಲ ಯಾವುದೇ ಭಾರತೀಯ ಸೈನಿಕನೂ ಹೋಗಲಿಲ್ಲವೆಂದು ಹೇಳಲಾಗುತ್ತದೆ. ಅವರು ‌ಯಾವಾಗಲೂ ಹೋದೆಡೆಯಲ್ಲೆಲ್ಲಾ ಬ್ರಿಟಿಷ್‌‌ ಸರಕಾರದ ಪರವಾಗಿ ಕೆಲಸ ಮಾಡುತ್ತಿದ್ದ ಭಾರತೀಯ ಸೈನಿಕರು ಮತ್ತು ಪೊಲೀಸರಿಗೆ/ಆರಕ್ಷಕರ ಬಗ್ಗೆ 'ಅವರು ನಿಜವಾದ ಭಾರತೀಯ ರಕ್ತವನ್ನು ಹೊಂದಿದವರಲ್ಲವೆಂದು' ಹೇಳುತ್ತಾ ಅವರುಗಳಲ್ಲಿ ಅಪರಾಧ ಪ್ರಜ್ಞೆಯನ್ನು ಹುಟ್ಟಿಸಿದ್ದರು. ಆಜಾದರ ಬಗೆಗಿನ ರಹಸ್ಯ ಕಡತವೊಂದನ್ನು ಲಕ್ನೌನ ಗೋಖಲೆ ಮಾರ್ಗ್‌ ರಸ್ತೆಯಲ್ಲಿರುವ C.I.D. ಪ್ರಧಾನ ಕಚೇರಿಯಲ್ಲಿ ರಕ್ಷಿಸಿಡಲಾಗಿದೆ. ಅವರ COLT ಕಂಪೆನಿಯ ಪಿಸ್ತೂಲನ್ನು/ಕೈಬಂದೂಕನ್ನು ಅಲಹಾಬಾದ್‌‌ ವಸ್ತು ಸಂಗ್ರಹಾಲಯದಲ್ಲಿ ಅವರ ಅತಿ ಅಪರೂಪದ ಕೆಲ ಛಾಯಾಚಿತ್ರಗಳೊಂದಿಗೆ ಪ್ರದರ್ಶನಕ್ಕಿಡಲಾಗಿದೆ.
ಆಜಾದ್‌‌ ಎಂಬ ದಂತಕಥೆ
ಆಜಾದರು ಇಂದು ಪ್ರತಿ ಭಾರತೀಯನ ಪಾಲಿನ ಮಹಾವೀರರಾಗಿದ್ದಾರೆ. ಅವರು ಕೊನೆಯುಸಿರೆಳೆದ ಆಲ್‌ಫ್ರೆಡ್‌ ಉದ್ಯಾನಕ್ಕೆ ಚಂದ್ರಶೇಖರ ಆಜಾದ್‌‌‌ ಉದ್ಯಾನ  ಎಂದು ಕರೆಯಲಾಗುತ್ತಿದೆ. ಭಾರತದಾದ್ಯಂತ ಅನೇಕ ಶಾಲೆಗಳು, ಕಾಲೇಜುಗಳು, ರಸ್ತೆಗಳು ಮತ್ತು ಇತರೆ ಸಾರ್ವಜನಿಕ ಸಂಸ್ಥೆಗಳಿಗೆ ಅವರ ಹೆಸರನ್ನಿಡಲಾಗಿದೆ. ೧೯೬೪ರಲ್ಲಿ ಮನೋಜ್‌ ಕುಮಾರರ ಚಲನಚಿತ್ರ, ಷಹೀದ್‌‌ ಭಗತ್‌‌ ಸಿಂಗ್‌‌ ತೆರೆಕಂಡ ನಂತರ ಭಗತ್‌‌ ಸಿಂಗ್‌‌ರ ಜೀವನದ ಬಗೆಗಿನ ಯಾವುದೇ ಚಲನಚಿತ್ರ ಅಥವಾ ಸ್ಮಾರಕ ಕೃತಿಗಳಲ್ಲಿ ಆಜಾದರ ವ್ಯಕ್ತಿತ್ವವನ್ನು ಪ್ರಧಾನವಾಗಿ ಬಿಂಬಿಸಲಾಗುತ್ತಿದೆ. 2002ರಲ್ಲಿ,23rd March 1931: Shaheed ಎಂಬ ಚಲನಚಿತ್ರದಲ್ಲಿ ಅವರ ಪಾತ್ರವನ್ನು ಸನ್ನಿ ದೇವಲ್‌ರವರು ವಹಿಸಿದ್ದರು. ದ ಲೆಜೆಂಡ್‌ ಆಫ್‌ ಭಗತ್‌‌ ಸಿಂಗ್‌‌" ಎಂಬ ಅಜಯ್‌ ದೇವಗನ್‌ ನಾಯಕರಾಗಿದ್ದ ಚಿತ್ರದಲ್ಲಿ, ಆಜಾದ್‌‌ರ (ಅಖಿಲೇಂದ್ರ ಮಿಶ್ರಾ ಆ ಪಾತ್ರ ವಹಿಸಿದ್ದರು) ಪಾತ್ರಕ್ಕೆ ಕೂಡಾ ಪ್ರಮುಖ ಮಹತ್ವವನ್ನು ನೀಡಲಾಗಿತ್ತು.
ಆಜಾದ್‌‌, ಭಗತ್‌‌ ಸಿಂಗ್‌‌, ರಾಜ್‌‌ಗುರು, ಪಂಡಿತ್‌‌ ರಾಮಪ್ರಸಾದ್‌‌ ಬಿಸ್ಮಿಲ್‌‌ ಮತ್ತು ಅಷ್‌‌ಫಕುಲ್ಲಾ ಖಾನ್‌‌ರವರುಗಳ ದೇಶಭಕ್ತಿಯನ್ನು ೨೬ ಜನವರಿ ೨೦೦೬ರಂದು ತೆರೆ ಕಂಡ ರಂಗ್‌ ದೇ ಬಸಂತಿ ಎಂಬ ಆಮೀರ್‌ ಖಾನ್‌ ನಾಯಕರಾಗಿದ್ದ ಸಮಕಾಲೀನ ಬಾಲಿವುಡ್‌‌ ಚಲನಚಿತ್ರದಲ್ಲಿ ಕೂಡಾ ಚಿತ್ರಿಸಲಾಗಿದೆ. ಈ ಚಲನಚಿತ್ರವು, ಆಜಾದ್‌‌ ಮತ್ತು ಭಗತ್‌‌ ಸಿಂಗ್‌‌ರಂತಹಾ ಯುವ ಕ್ರಾಂತಿಕಾರಿಗಳ ಹಾಗೂ ಇಂದಿನ ಯುವಜನತೆಯ ಜೀವನಗಳ ನಡುವಿನ ಸಾದೃಶ್ಯವನ್ನು ಚಿತ್ರಿಸುವುದಲ್ಲದೇ, ಇಂದಿನ ಭಾರತೀಯ ಯುವಜನತೆಯಲ್ಲಿ ಈ ವ್ಯಕ್ತಿಗಳು ಮಾಡಿದ ಅಪಾರ ತ್ಯಾಗದ ಕುರಿತಾಗಿ ಯಾವ ಕೃತಜ್ಞತೆಯೂ ಇರದಿರುವದರೆಡೆ ಗಮನವನ್ನು ಕೂಡಾ ಸೆಳೆಯುತ್ತದೆ. ಆಮೀರ್‌ ಖಾನ್‌ ಆಜಾದ್‌‌ದರ ಪಾತ್ರವನ್ನು ಇದರಲ್ಲಿ ಪುನರಾವರ್ತಿಸಿದ್ದಾರೆ. ಈ ಚಿತ್ರದಲ್ಲಿ ಪ್ರಸಿದ್ಧ ಕಾಕೋರಿ ರೈಲು ದರೋಡೆಯನ್ನು ಕೂಡಾ ಚಿತ್ರಿಸಲಾಗಿದೆ. ವೀರಭದ್ರ ತಿವಾರಿ ಮತ್ತು ಯಶಪಾಲ್‌‌ (ಓರ್ವ ಜನಪ್ರಿಯ ಹಿಂದಿ ಕಥೆಗಾರ)ರವರುಗಳು ಮಾಡಿದ ವಿಶ್ವಾಸದ್ರೋಹವು ಆಜಾದರ ಸಾವಿಗೆ ಕಾರಣವಾಗಿತ್ತು.Mr.ಆಜಾದ್‌‌ರನ್ನು ಆಲ್‌ಫ್ರೆಡ್‌ ಉದ್ಯಾನದಲ್ಲಿ ಮೊತ್ತಮೊದಲಿಗೆ ನೋಡಿ ಆಜಾದ್‌‌ರನ್ನು ಬಂಧಿಸಲೆಂದು ವಿಶೇಷವಾಗಿ ನಿಯುಕ್ತರಾಗಿದ್ದ ಪಂಡಿತ.ಶಂಭುನಾಥ್‌‌ ಎಂಬ ಓರ್ವ C.I.D. ಅಧಿಕಾರಿಗೆ ಮಾಹಿತಿ ನೀಡಿದ್ದ ವ್ಯಕ್ತಿ ವೀರಭದ್ರ ತಿವಾರಿಯಾಗಿದ್ದ.
ಉಲ್ಲೇಖಗಳು
ವರ್ಗ:1906ರಲ್ಲಿ ಜನಿಸಿದವರು ವರ್ಗ:1931ರಲ್ಲಿ ನಿಧನ ಹೊಂದಿದವರು ವರ್ಗ:ಭಾರತ ಸ್ವಾತಂತ್ರ್ಯಕ್ಕಾಗಿ ನಡೆದ ಕ್ರಾಂತಿಕಾರಿ ಚಳುವಳಿ ವರ್ಗ:ಭಾರತೀಯ ಕ್ರಾಂತಿಕಾರಿಗಳು ವರ್ಗ:ಭಾರತೀಯ ಸಮಾಜವಾದಿಗಳು ವರ್ಗ:ಝ/ಜಬುವಾ ಮೂಲದ ಜನರು ವರ್ಗ:ಉನ್ನಾವೋ ಮೂಲದ ಜನರು ವರ್ಗ:ಝಾನ್ಸಿ ಮೂಲದ ಜನರು ವರ್ಗ:ಅಲಹಾಬಾದ್‌‌ ಮೂಲದ ಜನರು ವರ್ಗ:ಭಾರತದಲ್ಲಿ ಮದ್ದುಗುಂಡುಗಳಿಂದ ನಡೆದ ಆತ್ಮಹತ್ಯೆಗಳು ವರ್ಗ:ವಾರಣಾಸಿ ಮೂಲದ ಕಾರ್ಯಕರ್ತರು ವರ್ಗ:ಭಾರತೀಯ ಸ್ವಾತಂತ್ರ್ಯ ಚಳುವಳಿ
Chandrashekhar Azad
ಫಾಸ್‍ಫಾರಿಕ್ ಆಮ್ಲ
thumb|ಫಾಸ್‍ಫಾರಿಕ್ ಆಮ್ಲದ ರಚನಾ ಸೂತ್ರ
ಫಾಸ್‍ಫಾರಿಕ್ ಆಮ್ಲವು ಬಣ್ಣರಹಿತ, ವಾಸನೆ ಇಲ್ಲದ, ರಂಜಕವನ್ನು ಹೊಂದಿರುವ ಒಂದು ಘನಪದಾರ್ಥ. ಇದರ ಅಣುಸೂತ್ರ H3PO4. ಇದು ಒಂದು ಆಮ್ಲ.
ತಯಾರಿಕೆ
ಮೊದಲನೆಯದರಲ್ಲಿ ಪುಡಿ ಮಾಡಿದ ಫಾಸ್‌ಫೇಟ್ ಕಲ್ಲು ಅಥವಾ ಒಣ ಮೂಳೆ ಪುಡಿಯನ್ನು ಹೆಚ್ಚಿನ ಪ್ರಮಾಣದ ಪ್ರಬಲ ಸಲ್ಫ್ಯೂರಿಕ್ ಆಮ್ಲದೊಡನೆ ಮಿಶ್ರಣಮಾಡಿ ರಾಸಾಯನಿಕ ಕ್ರಿಯೆ ಜರುಗಲು ಸಾಕಷ್ಟು ಕಾಲಾವಕಾಶ ಕೊಟ್ಟರೆ ಅಂತಿಮವಾಗಿ ಫಾಸ್‌ಫಾರಿಕ್ ಆಮ್ಲ ದೊರೆಯುವುದು. ದ್ರಾವಣವನ್ನು ಸೋಸಿ ಕ್ಯಾಲ್ಸಿಯಂ ಸಲ್ಪೇಟ್ ಘನ ವಸ್ತುವನ್ನು ಪ್ರತ್ಯೇಕಿಸಿ ತಿಳಿ ಆಮ್ಲ ದ್ರಾವಣವನ್ನು ಪಡೆಯಬಹುದು. ಹೀಗೆ ಪಡೆದ ಆಮ್ಲವನ್ನು ಕಾಯಿಸಿ ಜಲಾಂಶವನ್ನು ಕಡಿಮೆ ಮಾಡಿ ಶುದ್ಧೀಕರಣಕ್ಕೊಳಪಡಿಸಿ ಪ್ರಬಲ ಆಮ್ಲವನ್ನು ಹೊಂದಬಹುದು.
Ca3(PO4)2 + 3H2SO4 + 6H2O → 2H3PO4 + 3(CaSO4.2H2O)
ಮೇಲಿನ ರಾಸಾಯನಿಕಕ್ರಿಯೆ ನಡೆಸುವಾಗ ಸಲ್ಫ್ಯೂರಿಕ್ ಆಮ್ಲದ ಪ್ರಮಾಣ ಕಡಿಮೆ ಮಾಡಿ ನಿಯಂತ್ರಿಸಿದರೆ ಕೃತಕ ರಾಸಾಯನಿಕ ಗೊಬ್ಬರಗಳಾದ ಸೂಪರ್ ಫ಼ಾಸ್‍ಫ಼ೇಟ್‌ಗಳು ದೊರೆಯುವುವು.
ಫ಼ಾಸ್ಫರಸ್‌ನಿಂದ (ರಂಜಕ) ಫ಼ಾಸ್‌ಫ಼ಾರಿಕ್ ಆಮ್ಲವನ್ನು ತಯಾರಿಸುವುದು ಎರಡನೆಯ ವಿಧಾನ. ಫಾಸ್ಫೇಟ್ ಕಲ್ಲು ಅಥವಾ ಮೂಳೆಗಳ ಪುಡಿ, ಮರಳು ಮತ್ತು ಕಲ್ಲಿದ್ದಲುಗಳ ಮಿಶ್ರಣವೊಂದನ್ನು ವಿದ್ಯುತ್ ಕುಲುಮೆಯೊಂದರೊಳಗೆ ಕಾಯಿಸಿದರೆ ಹೆಚ್ಚು ಉಷ್ಣದಿಂದ ಕೂಡಿದ ಅನಿಲಗಳು ಕುಲುಮೆಯಿಂದ ಹೊರ ಬೀಳುವುವು.
ಈ ಬಿಸಿ ಅನಿಲವನ್ನು ಆರಲು ಬಿಟ್ಟರೆ ರಂಜಕ ಘನೀಭೂತವಾಗಿ ಶೇಖರವಾಗುವುದು. ದ್ರವರೂಪದಲ್ಲಿರುವ ಪಂಪುಗಳ ಮೂಲಕ ಹೊರ ಸೆಳೆದು ಶೇಖರಿಸಬಹುದು. ಈ ಫಾಸ್‌ಫರಸ್ಸನ್ನು ಒಂದು ಕುಲುಮೆಯೊಳಗೆ ಯಥೇಚ್ಛವಾಗಿ ಗಾಳಿಯಲ್ಲಿ ಉರಿಸಿದರೆ ಫಾಸ್‌ಫರಿಸಿನ ಆಕ್ಸೈಡ್ ಆಗಿ ಪರಿವರ್ತನೆ ಹೊಂದುವುದು. ಅನಂತರ ಇದನ್ನು ನೀರೊಡನೆ ಮಿಶ್ರಗೊಳ್ಳುವಂತೆ ಮಾಡಿದರೆ ಫಾಸ್‌ಫಾರಿಕ್ ಆಮ್ಲ ದೊರೆಯುವುದು.
4P + 5O2 → 2P2O5
P2O5 + 3H2O → 2H3PO4
ಇತ್ತೀಚೆಗೆ ಬಳಕೆಯಲ್ಲಿರುವ ಮತ್ತೊಂದು ಬಗೆಯ ಈ ವಿಧಾನದಲ್ಲಿ ಸಲ್ಫ್ಯೂರಿಕ್ ಆಮ್ಲದ ಬದಲು ಹೈಡ್ರೊಕ್ಲೊರಿಕ್ ಆಮ್ಲವನ್ನು ಫಾಸ್‌ಫೇಟ್ ಕಲ್ಲಿನ ಜೊತೆ ರಾಸಾಯನಿಕ ಕ್ರಿಯೆಗೊಳಪಡಿಸಿ ಫಲಿತ ಫಾಸ್‌ಫಾರಿಕ್ ಆಮ್ಲವನ್ನು ಸೂಕ್ತ ಲೀನಕಾರಿಗಳಿಂದ ಬೇರೆ ಮಾಡಲಾಗುವುದು.
ಭಾರತದಲ್ಲಿ ತಯಾರಿಕೆ
ಭಾರತದಲ್ಲಿ ಫಾಸ್‌ಫಾರಿಕ್ ಆಮ್ಲತಯಾರಿಕೆ ೧೯೨೩ - ೨೪ ರಿಂದಲೇ ಬೊಂಬಾಯಿನಲ್ಲಿ ಆರಂಭವಾಯಿತು. ಮೊದಮೊದಲು ಮೂಳೆಗಳಿಂದ ಆಮ್ಲವನ್ನು ಉತ್ಪಾದಿಸಲಾಯಿತು. ಏಕೆಂದರೆ ಭಾರತದಲ್ಲಿ ಫಾಸ್‌ಫೇಟ್ ಕಲ್ಲಿನ ನಿಕ್ಷೇಪಗಳಿಲ್ಲ. ಆದರೆ ಮೂಳೆಗಳಿಗೆ ರಫ್ತು ಮೌಲ್ಯವಿರಲಾಗಿ ಈಗ ಫಾಸ್‌ಫೇಟ್ ಕಲ್ಲನ್ನು ಆಲ್ಜಿರೀಯ, ಮೊರಾಕೊ ಮುಂತಾದ ದೇಶಗಳಿಂದ ಭಾರಿ ಪ್ರಮಾಣದಲ್ಲಿ ಆಮದು ಮಾಡಿಕೊಂಡು ಆಮ್ಲವನ್ನು ತಯಾರಿಸಲಾಗುತ್ತದೆ. ೧೯೨೩-೧೯೨೮ ರ ಅವಧಿಯಲ್ಲಿ ಕೇವಲ ೧೬ ಟನ್ ಆಮ್ಲವನ್ನು ಉತ್ಪಾದಿಸುವ ಸಾಮರ್ಥ್ಯದ ಕೈಗಾರಿಕೆ ಬೆಳೆದಿತ್ತು. ಫಾಸ್‌ಫರಸನ್ನು ಉರಿಸಿ ಆಮ್ಲವನ್ನು ಅಂತಿಮವಾಗಿ ಪಡೆಯುವ ವಿಧಾನವೂ ಆಚರಣೆಯಲ್ಲಿದೆ. ಮಂಗಳೂರಿನಲ್ಲಿ ೬೦೦೦ ಟನ್ ರಂಜಕದ ವಾರ್ಷಿಕ ಉತ್ಪಾದನಾ ಸಾಮರ್ಥ್ಯವುಳ್ಳ  ಕೈಗಾರಿಕೆಯೊಂದನ್ನು ಸ್ಥಾಪಿಸಲು ಉದ್ದೇಶಿಸಲಾಗಿದೆ.
ಉಪಯೋಗಗಳು
ಫಾಸ್‌ಫರಸ್ ಅಂಶ ಕೂಡಿರುವ ಕೃತಕ ರಾಸಾಯನಿಕಗೊಬ್ಬರಗಳ ತಯಾರಿಕೆ ಫಾಸ್‌ಫಾರಿಕ್ ಆಮ್ಲಕ್ಕಿರುವ ಪ್ರಮುಖ ಉಪಯೋಗ. ಅಲ್ಲದೆ ಸಾಬೂನು, ಸ್ವಚ್ಛಕಾರಿಗಳು, ಲೋಹಗಳನ್ನು ತುಕ್ಕಿನಿಂದ ರಕ್ಷಿಸುವುದು, ಔಷಧಿಗಳು, ಪೆಟ್ರೋಲಿಯಂ ಕೈಗಾರಿಕೆ (ವೇಗವರ್ಧಕವಾಗಿ), ಸಕ್ಕರೆ ಶುದ್ಧೀಕರಣ, ಗಡಸು ನೀರನ್ನು ಕೈಗಾರಿಕಾ ಉಪಯೋಗಗಳಿಗೆ ಮೆದುಮಾಡುವುದು, ಅಪಾರದರ್ಶಕ ಗಾಜಿನ ತಯಾರಿಕೆ, ಮೇಣ, ಪಾಲಿಷ್‌ಗಳ ತಯಾರಿಕೆ, ಬಟ್ಟೆಗಳಿಗೆ ಬಣ್ಣಹಾಕುವ ಕೈಗಾರಿಕೆ, ಆಹಾರ ಪಾನಿಯಗಳ ಕೈಗಾರಿಕೆ-ಇವೇ ಮುಂತಾದ ಅನೇಕ ಕೈಗಾರಿಕೆಗಳಲ್ಲಿ ಉಪಯೋಗಿಸುವರು.
ಮಹೀಂದ್ರಾ ಸ್ಕಾರ್ಪಿಯೋ
ಎಂ&ಎಂ ಕಂಪನಿಯೊಳಗೇ ಇರುವ ಸಮಗ್ರ ವಿನ್ಯಾಸ ಮತ್ತು ತಯಾರಿಕಾ (ಐಡಿಎಎಂ) ತಂಡದಿಂದ ಸ್ಕಾರ್ಪಿಯೋದ ಪರಿಕಲ್ಪನೆ ಮಾಡಿ, ವಿನ್ಯಾಸಗೊಳಿಸಲಾಗಿದೆ. ಈ ಕಾರು ಮೂರು ಪ್ರತಿಷ್ಠಿತ ಪ್ರಶಸ್ತಿಗಳನ್ನು ತನ್ನದಾಗಿಸಿಕೊಂಡಿದೆ. ಅವೆಂದರೆ-ಬ್ಯುಸಿನೆಸ್ ಸ್ಟಾಂಡರ್ಡ್‌ ಮೋಟರಿಂಗ್ ನೀಡುವ "ಕಾರ್ ಆಫ್ ದಿ ಇಯರ್", ಬಿಬಿಸಿ ವರ್ಲ್ಡ್ ವೀಲ್ಸ್ ಕೊಡುವ "ಬೆಸ್ಟ್‌ ಎಸ್‌ಯುವಿ ಆಫ್ ದಿ ಈಯರ್" ಹಾಗೂ ಮತ್ತೊಮ್ಮೆ ಬಿಬಿಸಿ ವರ್ಲ್ಡ್ ವೀಲ್ಸ್‌‌‌/2}ನಿಂದ "ಬೆಸ್ಟ್‌ ಕಾರ್  ಆಫ್ ದಿ ಇಯರ್" ಪ್ರಶಸ್ತಿ.
ಮೊದಲ ತಲೆಮಾರು
ಭಾರದತಲ್ಲಿ ಮಹೀಂದ್ರಾ ಸ್ಕಾರ್ಪಿಯೋವನ್ನು 2002ರಲ್ಲಿ ಬಿಡುಗಡೆ ಮಾಡಲಾಯಿತು. ಸ್ಕಾರ್ಪಿಯೋದ ಯಶಸ್ಸಿನ ನಂತರ, ಮಹೀಂದ್ರಾ ಕಂಪನಿಯು ಪ್ಲಶ್‌ ಸೀಟ್‌ಗಳು ಮತ್ತು ರೇರ್ ಸೆಂಟರ್ ಆರ್ಮ್‌ ರೆಸ್ಟ್‌, ಡ್ಯುಯೆಲ್ ಟೋನ್ ಹೊರಭಾಗದ ಬಣ್ಣ ಮತ್ತು ವಿವಿಧ ಚಿಕ್ಕ ಪುಟ್ಟ ಬದಲಾವಣೆಗಳೊಂದಿಗೆ ಸ್ಕಾರ್ಪಿಯೋದ ಪರಿಷ್ಕೃತ ಮಾದರಿಯನ್ನು ಬಿಡುಗಡೆ ಮಾಡಿತು.
ದೆಹಲಿಯಲ್ಲಿ ನಡೆದ 2006ರ ಆಟೋ ಎಕ್ಸ್‌ಪೊ ಪ್ರದರ್ಶನದಲ್ಲಿ, ಸ್ಕಾರ್ಪಿಯೋ ಮಾದರಿಯ ಕುರಿತ ತಮ್ಮ ಭಾವೀ ಯೋಜನೆಗಳನ್ನು ಮಹೀಂದ್ರಾ ಪ್ರದರ್ಶಿಸಿತು. ಇಲ್ಲಿ ಸಿಆರ್‌ಡಿಇ ಎಂಜಿನ್ ಮತ್ತು ಪಿಕ್‌-ಅಪ್‌ ಟ್ರಕ್‌ ಆಧರಿತ ಸ್ಕಾರ್ಪಿಯೋ ಹೊಂದಿದ ಒಂದು ಹೈಬ್ರಿಡ್ ಸ್ಕಾರ್ಪಿಯೋವನ್ನು ಪ್ರದರ್ಶಿಸಿದರು. ಭಾರತದಲ್ಲಿ ಅಭಿವೃದ್ಧಿಪಡಿಸಲಾದ ಅಂತಹ ಮೊದಲ ಹೈಬ್ರಿಡ್ ವಾಹನವನ್ನು ಮೊದಲು ಫೋರ್ಡ್‌ ಕಂಪನಿಯ ಉದ್ಯೋಗಿಯಾಗಿದ್ದು, ನಂತರ ಮಹೀಂದ್ರಾಕ್ಕೆ ಸೇರಿದ ಅರುಣ್ ಜೌರಾ ಅಭಿವೃದ್ಧಿಪಡಿಸಿದ್ದರು. ಆತನ ಹಿರಿಯ ಅಧಿಕಾರಿ, ಡಾ. ಪವನ್ ಗೋಯೆಂಕಾ, ಮೊದಲು ಜಿಎಂ ಎಂಜಿನಿಯರ್‌ನಲ್ಲಿದ್ದವರು, ಈಗ ಮಹೀಂದ್ರಾದ ಆಟೋಮೊಟಿವ್ ವಿಭಾಗದ ಮುಖ್ಯಸ್ಥರಾಗಿದ್ದು, ಒಟ್ಟಾರೆ ಸ್ಕಾರ್ಪಿಯೋ ಯೋಜನೆಯನ್ನು ನೋಡಿಕೊಳ್ಳುತ್ತಾರೆ.
2007ರ ನವೆಂಬರ್‌ನಲ್ಲಿ, ಮಹೀಂದ್ರಾ ತಮ್ಮ ಹೊಸ ಸ್ಕಾರ್ಪಿಯೋ ಮಾದರಿಗಾಗಿ ಒಂದು ಟೀಸರ್ ಕ್ಯಾಂಪೇನ್ ಎಂ-ಹಾಕ್‌( m_Hawk) ಅನ್ನು ತಮ್ಮ ಅಧಿಕೃತ ವೆಬ್‌ಸೈಟ್‌ನಲ್ಲಿ ಆರಂಭಿಸಿದರು.
2008ರ ಸೆಪ್ಟೆಂಬರ್ 21ರಂದು ಮಹೀಂದ್ರಾ ತಮ್ಮ ಇತ್ತೀಚಿನ  ಸ್ಕಾರ್ಪಿಯೋವನ್ನು 6 ಸ್ಪೀಡ್ ಆಟೋಮ್ಯಾಟಿಕ್ ಟ್ರಾನ್ಸ್‌ಮಿಶನ್‌ ಗಿಯರ್‌ಗಳ ಜೊತೆ ಬಿಡುಗಡೆ ಮಾಡಿದ್ದಾರೆ.
ರಫ್ತುಗಳು
ಮಹೀಂದ್ರಾ ಸ್ಕಾರ್ಪಿಯೋ ವಿಶ್ವದ ಈ ಕೆಳಗಿನ ವಿವಿಧ ದೇಶಗಳಲ್ಲಿ ಮಾರಲಾಗುತ್ತಿದೆ: ಪಶ್ಚಿಮ ಯೋರೋಪ್‌ನಲ್ಲಿ, ಇದೇ ಹೆಸರನ್ನು ಹೊಂದಿದ ಫೋರ್ಡ್‌ನ ಮೊದಲಿನ ವಾಹನದೊಂದಿಗೆ ಗೊಂದಲವಾಗದಿರಲೆಂದು, ಮಹೀಂದ್ರಾ ಗೋವಾ ಎಂದು ಕರೆಯಲಾಗಿದೆ.
ಸುರಕ್ಷತೆ
ಪರಿಷ್ಕೃತ ಮಹೀಂದ್ರಾ ಸ್ಕಾರ್ಪಿಯೋ ಗೆಟ್‌ಅವೇಯನ್ನು ಭಾರತದ ಮಾದರಿಗೆ ಹೆಚ್ಚುವರಿ ಸುರಕ್ಷತಾ ಲಕ್ಷಣಗಳನ್ನು ಸೇರಿಸಿ, ಆಸ್ಟ್ರೇಲಿಯಾದಲ್ಲಿ 2009ರ ಮಧ್ಯಭಾಗದಲ್ಲಿ ಬಿಡುಗಡೆ ಮಾಡಲಾಯಿತು. ಸದ್ಯದ 2 ಸ್ಟಾರ್‌ ಎಎನ್‌ಸಿಎಪಿ(ANCAP) ರೇಟಿಂಗ್‌‌ನಿಂದ ಕನಿಷ್ಠ 3 ಸ್ಟಾರ್‌ಗಳಿಗೆ ರೇಟಿಂಗ್ ಏರಿಸುವ ಪ್ರಯತ್ನವಾಗಿ ಎಬಿಎಸ್‌ ಬ್ರೇಕ್ಸ್ ಮತ್ತು ಏರ್‌ಬ್ಯಾಗ್ಸ್ಗಳನ್ನು ಹೆಚ್ಚುವರಿಯಾಗಿ ಸೇರಿಸಲಾಯಿತು.
ಬಾಹ್ಯ ಕೊಂಡಿಗಳು
ವರ್ಗ:ಮಹೀಂದ್ರಾ ವಾಹನಗಳು ವರ್ಗ:ಎಸ್‌ಯುವಿಗಳು ವರ್ಗ:ವಾಹನಗಳು
ಚಿದಂಬರ ಸ್ವಾಮಿಗಳು
ತಂದೆತಾಯಂದಿರು ಮತ್ತು ಬಾಲ್ಯ
ಇವರು ಚಿದಂಬರ ಮತ್ತು ಗೋದಾವರಿ ಶಿಷ್ಯ  ಪರಂಪರೆಗೆ, ಸೇರಿದವರು. ಈ ಶಿಷ್ಯ ಸಂಪತ್ತು ಇಡೀ ಭಾರತ ದೇಶದಲ್ಲಿ ಪ್ರಸಾರದಲ್ಲಿದೆ. 'ಭಕ್ತಿಯೋಗ'ವೇ ಇದರ ಮೂಲ ಸಂಪತ್ತು. ಚಿದಂಬರರು ತಮ್ಮ ಪೂರ್ವಾಶ್ರಮದಲ್ಲಿ 'ಪೋಸ್ಟ್ ಮಾಸ್ಟರ್' ಕೆಲಸದಲ್ಲಿದ್ದರು. ಅವರು ತುಮಕೂರು ಜಿಲ್ಲೆ, ಸೆಟ್ಟಿಹಳ್ಳಿಯಲ್ಲಿ ವಾಸವಾಗಿದ್ದ, ತಿಮ್ಮಪ್ಪನವರ ಪುತ್ರರು. ಹಳ್ಳಿ ಪೋಸ್ಟ್ ಆಫೀಸಿನಲ್ಲಿ ಕೆಲಸ ಮಾಡುತ್ತಿದ್ದರು.ಚಿಕ್ಕವಯಸ್ಸಿನಲ್ಲೇ ಮದುವೆಯಾಗಿದ್ದ ಅವರ ಹೆಂಡತಿ ಮರಣಹೊಂದಿದರು. ಬಡತನ. ೪೦ ವರ್ಷಗಳ ನಂತರ ಗೌರಮ್ಮ ನವರ ಜೊತೆ ಮದುವೆಯಾಯಿತು. ನರಸಿಂಹಪುರಕ್ಕೆ ವರ್ಗವಾಗಿ  ಬಡ್ತಿಯೂ ಸಿಕ್ಕಿತು. ಅವರಿಗೆ ವೆಂಕಟ್ರಾಮಯ್ಯ ನೆಂಬ ಮಗ, ದುರ್ಮುಖನಾಮ ಸಂವತ್ಸರದ ಮಾಘ ಶುದ್ಧ ಚತುರ್ಥಿ, (೦೫-೦೨-೧೮೯೭) ರಲ್ಲಿ ಜನಿಸಿದನು. ತಿಮ್ಮಪ್ಪ ನವರು ಒಳ್ಳೆಯ ಜ್ಯೋತಿಷಿಗಳೂ ಆಗಿದ್ದರು. ಆಗ ಆ ಊರಿಗೆ ಹೊಸದಾಗಿ ಬಂದ ಮುನ್ಸಿಫರಾದ ಬಿ. ವೆಂಕಟಾಚಾರ್ ಎಂಬ ಲೇಖಕರ, ಅನುವಾದಕರ ಪರಿಚಯವಾಯಿತು. ಆಗಿನ ಕಾಲದ ಬೆಂಗಾಲಿ ಜನಪ್ರಿಯ ಕಾದಂಬರಿಗಳಾದ, ದೇವಿ ಚೌಧುರಾನಿ, ಆನಂದಮಠ್, ವಿಷವೃಕ್ಷ, ಗಳಂತಹ ಸುಪ್ರಸಿದ್ಧ ಕಾದಂಬರಿಗಳನ್ನು ಕನ್ನಡದಲ್ಲಿ ತರ್ಜುಮೆಮಾಡಿ ಅವುಗಳನ್ನು ಪ್ರಕಟಿಸಿದರು. ಇವರ ಪರಿಚಯ ತಿಮ್ಮಪ್ಪನವರ ಪರಿವಾರಕ್ಕಾದದ್ದು ಒಂದು ಸುಯೋಗವೇ ಸರಿ.
ವಿದ್ಯಾಭ್ಯಾಸ, ಮತ್ತು ವೈವಾಹಿಕಜೀವನ
ವೆಂಕಟರಮಣ ಓದಿನಲ್ಲಿ ಆಸಕ್ತಿ ತೋರಿಸಲಾರಂಭಿಸಿದ. ೧೯೦೬ ರಲ್ಲಿಎಲ್.ಎಸ್.ಪಾಸಾಯಿತು. ಮುಂದೆ ಲಿಂಗಮ್ಮ ಎಂಬ ಸಾಧ್ವಿಯ ಜೊತೆ ಮದುವೆಯೂ ಆಯಿತು. ಆ ದಂಪತಿಗಳಿಗೆ ಒಂದು ಗಂಡು ಮಗುವಾಯಿತು. ಆದರೆ ಅವರ ಪತ್ನಿ ಉಳಿಯಲಿಲ್ಲ. ಇದರಿಂದ ವೆಂಕಟರಮಣರಿಗೆ ಜೀವನದಲ್ಲಿ ವಿರಕ್ತಿ ತಲೆದೋರಿತು.
ಅಧ್ಯಾತ್ಮದಲ್ಲಿ ವಿಶೇಷ ಒಲವು
ಅದೇ ಸಮಯದಲ್ಲೇ ಆ ಊರಿಗೆ ಶ್ರೀ ನಾರಾಯಣ ಮಹಾರಾಜರೆಂಬ ಸನ್ಯಾಸಿಗಳು ಬಂದರು. ಅವರ ಒಡನಾಟದಿಂದ ವೆಂಕಟರಮಣನ ಜೀವನದಲ್ಲಿ ಅಧ್ಯಾತ್ಮದ ಬೀಜ ಅಂಕುರಿಸಿತು. ಅವನೇ ಮುಂದೆ 'ಚಿದಂಬರ' ನೆಂದು ಹೆಸರುವಾಸಿಯಾದನು. ಪೋಸ್ಟ್ ಆಫೀಸಿನಲ್ಲಿ ಅವರು ಪೋಸ್ಟ್ ಮಾಸ್ಟರ್ ಆಗಿ ಕೆಲಸ ಮಾಡಿ ನಿವೃತ್ತರಾದರು.
ವೃತ್ತಿಯಿಂದ ನಿವೃತ್ತರಾದ ನಂತರ
ಆ ಕೆಲಸದಿಂದ ನಿವೃತ್ತರಾದ ಬಳಿಕ, ಅಧ್ಯಾತ್ಮದಲ್ಲೇ ತಮ್ಮನ್ನು ಸಂಪೂರ್ಣವಾಗಿ ತೊಡಗಿಸಿಕೊಂಡರು. ಒಮ್ಮೆ ಅವರಿಗೆ ಹಿಮಾಲಯದತ್ತ ಹೋಗಿ ಅಲ್ಲಿ ತಪಸ್ಸನ್ನಾಚರಿಸಿಕೊಂಡು ತಮ್ಮ ಜೀವನದ ಅಂತ್ಯವನ್ನು ಅಲ್ಲೇ ಕಳೆಯಬೇಕೆನ್ನುವ ಹಂಬಲವಿತ್ತಂತೆ. ಆದರೆ ಗುಬ್ಬಿ ಊರಿನ ಜನ ಅವರನ್ನು ಹೊರಗೆ ಹೋಗಲು ಬಿಡದೆ, ತಮ್ಮ ಊರಿನ ಜನರ ಮಾರ್ಗದರ್ಶನ ಮಾಡಿಕೊಂಡು ಅಲ್ಲಿಯೇ ಇರಲು ಒತ್ತಾಯಿಸಿದರು.
ಚಿದಂಬರಾಶ್ರಮದ ಸ್ಥಾಪನೆ
ಆಗ ಅವರು ಊರಿನ ಹೊರಗೆ, 'ಚಿದಂಬರಾಶ್ರಮ'ವನ್ನು ಸ್ಥಾಪಿಸಿದರು. ಬೆಳೆಯುವ ಮಕ್ಕಳಲ್ಲಿ ಭಕ್ತಿ, ಶಿಸ್ತು, ಇವುಗಳನ್ನು ಎಳೆಯವಯಸ್ಸಿನಲ್ಲಿಯೇ ಧಾರೆಯೆರೆಯುವ ಹಂಬಲ ಅವರದು. ಒಂದು 'ಸಂಸ್ಕೃತ ಪಾಠಶಾಲೆ'ಯನ್ನು ಗುಬ್ಬಿಯಲ್ಲಿ ಸ್ಥಾಪಿಸಿದರು. ಅವರ ಆಶ್ರಮದಲ್ಲಿ, ಹೊರಗಿನಿಂದ ಬಂದ ಭಕ್ತಾದಿಗಳ ಮಕ್ಕಳಿಗೆ, ಉಚಿತವಾಗಿ 'ಬ್ರಹ್ಮೋಪದೇಶ'ವನ್ನೂ ಮಾಡಿಸುತ್ತಿದ್ದರು. ಆಶ್ರಮದಲ್ಲಿ ಭಜನೆ, ಕೀರ್ತನೆ, ಪೂಜೆಗಳು, ಹರಿಕಥೆ, ಪುರಾಣಶ್ರವಣಗಳು ನಿರಂತರವಾಗಿ ನಡೆದುಕೊಂಡು ಬರುತ್ತಿದ್ದವು. ಚಿದಂಬರರು ಮಿತಭಾಷಿಗಳು. ಅವರ ಹೃದಯದಂತೆ, ಅವರ ನುಡಿಗಳೂ ಮಧುರ. ಎಲ್ಲ ವರ್ಗಗಳಿಗೂ ಹಿತವಾಗುವ ಕಾರ್ಯಕ್ರಮಗಳನ್ನು ಹಮ್ಮಿಕೊಂಡು, ಅಲ್ಲಿನ ಎಲ್ಲಾ ನೆರೆಹೊರೆಯ ಪ್ರದೇಶದ ಭಕ್ತಜನರಿಗೆ ಮಾರ್ಗದರ್ಶನ ನೀಡುತ್ತಿದ್ದರು. 'ಅನಾಥಸೇವಾಶ್ರಮ', ಮಲ್ಲಾಡಿಹಳ್ಳಿ ರಾಘವೇಂದ್ರಸ್ವಾಮಿಗಳು ಚಿದಂಬರ ಸ್ವಾಮಿಗಳಿಗೆ ಅತ್ಯಂತ ಆಪ್ತರು. ರಾಘವೇಂದ್ರರು, ಈ ವಿಷಯವನ್ನು ತಮ್ಮ ಆತ್ಮ ಚರಿತ್ರೆ, "ಜೋಳಿಗೆ ಪವಾಡ," ದಲ್ಲಿ ದಾಖಲಿಸಿದ್ದಾರೆ.
ಬಾಹ್ಯ ಸಂಪರ್ಕಗಳು
<References />
ವರ್ಗ:ಮಠಾಧಿಪತಿಗಳು
ಕೆಂಜಿಗ
thumb|ಈಕೋಫಿಲಾ ಸ್ಮರಾಗ್ಡಿನಾ
ಕೆಂಜಿಗ ಕೆಂಪುಬಣ್ಣದ ಇರುವೆಗಳಿಗಿರುವ ಸಾಮಾನ್ಯ ಬಳಕೆಯ ಹೆಸರು. ದೇಹದ ಬಣ್ಣ ಕೆಂಪುಮಿಶ್ರಿತ ಕಂದು ಇಲ್ಲವೆ ಅಚ್ಚಕೆಂಪಿನಿಂದ ಹಿಡಿದು ನಸುಹಳದಿ ಮಿಶ್ರಿತ ಕೆಂಪಿನವರೆಗೂ ವ್ಯತ್ಯಾಸವಾಗುತ್ತದೆಯಾಗಿ ಈ ಹೆಸರಿದೆ. ಕೆಂಜಿಗಗಳ ದೇಹದಲ್ಲಿ ನಿರ್ದಿಷ್ಟವಾದ ತಲೆ, ಎದೆ ಮತ್ತು ಉದರ ಭಾಗಗಳಿವೆ. ಭಾರತದಲ್ಲಿ ಸುಮಾರು ಐದು ಜಾತಿಯ ಕೆಂಜಿಗಗಳಿವೆ. ಎಲ್ಲವೂ ಫಾರ್ಮಿಸಿಡೀ ಕುಟುಂಬಕ್ಕೆ ಸೇರಿದ್ದು ಈ ಕುಟುಂಬದ ಪ್ರಮುಖ ಲಕ್ಷಣವಾದ ಉನ್ನತಮಟ್ಟದ ಸಂಘ ಜೀವನವನ್ನು ಪ್ರದರ್ಶಿಸುತ್ತವೆ. ಈ ವ್ಯವಸ್ಥೆಯ ವೈಶಿಷ್ಟ್ಯ ಕೆಲಸಗಾರ ಇರುವೆಗಳು.
ಭಾರತದಲ್ಲಿ ಕಾಣಬರುವ ಕೆಂಜಿಗಗಳ ಮುಖ್ಯ ಜಾತಿಗಳನ್ನು ಕೆಳಗೆ ವಿವರಿಸಲಾಗಿದೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಚಟ್ನಿ
ಚಟ್ನಿ (चटनी) ಎಂಬುದು ಹಿಂದಿ-ಉರ್ದುವಿನಿಂದ ಪಡೆದು ಇಂಗ್ಲಿಷ್‌ನೊಳಗೆ ಸಂಯೋಜಿಸಲ್ಪಟ್ಟಿರುವ ಒಂದು ಎರವಲು ಪದವಾಗಿದ್ದು, ದಕ್ಷಿಣ ಏಷ್ಯಾ ಮತ್ತು ಇತರ ದಕ್ಷಿಣ ಏಷ್ಯಾದ ಪಾಕಪದ್ಧತಿಗಳಲ್ಲಿನ ಜಲಪಿಷ್ಟದಂಥ (ಪೇಸ್ಟ್‌ನಂಥ) ಒಂದು ವ್ಯಂಜನವನ್ನು ಇದು ವಿವರಿಸುತ್ತದೆ. ಎಂಬುದರಿಂದ (चटणी, சட்னி, ಚಟ್ನಿ, चटनी, چٹنی, ചമ്മന്തി, పచ్చడి) ಇದು ಜನ್ಯವಾಗಿದ್ದು, ಇದು ಮುಖ್ಯ ಭಕ್ಷ್ಯವೊಂದರ ಒಂದು ಜೊತೆಯ ಪದಾರ್ಥವಾಗಿ ಬಳಸಲ್ಪಡುವ ಮಸಾಲೆಭರಿತ ತಯಾರಿಕೆಗಳ ಒಂದು ವರ್ಗಕ್ಕೆ ಸಂಬಂಧಿಸಿದ ಶಬ್ದವಾಗಿದೆ. ಚಟ್ನಿಗಳು ಸಾಮಾನ್ಯವಾಗಿ ಒಂದು ವಿಲಕ್ಷಣವಾದ ಆದರೆ ಪೂರಕವಾದ ಮಸಾಲೆ ಮತ್ತು ತರಕಾರಿಯ ಮಿಶ್ರಣವನ್ನು ಒಳಗೊಂಡಿರುತ್ತವೆ.
ಚಟ್ನಿಗಳು ಹಸಿಯಾಗಿ ಅಥವಾ ಶುಷ್ಕವಾಗಿದ್ದು, ದಪ್ಪನಾಗಿರುವುದರಿಂದ ಮೊದಲ್ಗೊಂಡು ನವಿರಾಗಿರುವುದರವರೆಗಿನ ಒಂದು ಸ್ವರೂಪವನ್ನು ಹೊಂದಿರುತ್ತವೆ. ಮುರಬ್ಬಗಳು ಅನೇಕವೇಳೆ ಸಿಹೀಕರಿಸಲ್ಪಡುವ ಕಾರಣದಿಂದ, ಆಂಗ್ಲ-ಭಾರತೀಯ ಎರವಲು ಪದವು ತಾಜಾ ಮತ್ತು ಊರಿಟ್ಟ ವ್ಯಂಜನ ಪದಾರ್ಥಗಳಿಗೆ ಮನಸೋ ಇಚ್ಛೆಯಾಗಿ ಉಲ್ಲೇಖಿಸಲ್ಪಡುತ್ತದೆ. ಕನಿಷ್ಟಪಕ್ಷ ಉತ್ತರ ಭಾರತದ ಹಲವಾರು ಭಾಷೆಗಳು ಸದರಿ ಪದವನ್ನು ತಾಜಾ ತಯಾರಿಕೆಗಳಿಗಾಗಿ ಮಾತ್ರವೇ ಬಳಸುತ್ತವೆ. ಪಾಕಿಸ್ತಾನಿ ಉಪ್ಪಿನಕಾಯಿ/ಅಚಾರ್‌ (अचार) ಎಂಬ ಒಂದು ವಿಭಿನ್ನ ಪದವು, ಎಣ್ಣೆಯನ್ನು ಒಳಗೊಂಡಿರುವ ಆದರೆ ಅಪರೂಪವಾಗಿ ಸಿಹಿಯಾಗಿರುವ ಮುರಬ್ಬಗಳಿಗೆ ಅನ್ವಯಿಸುತ್ತದೆ. ವಿನೆಗರ್‌ ಅಥವಾ ನಿಂಬೆಯ ರಸವನ್ನು ಸಂರಕ್ಷಣಕಾರಿಗಳಾಗಿ ಸೇರಿಸಬಹುದು, ಅಥವಾ ಆಮ್ಲವನ್ನು ಸೃಷ್ಟಿಸುವುದಕ್ಕಾಗಿ ಉಪ್ಪಿನ ಸಮ್ಮುಖದಲ್ಲಿ ಹುದುಗನ್ನು ಬಳಸಬಹುದು.
ಹಿಂದಿನ ಕಾಲದಲ್ಲಿ, ಕಲ್ಲಿನಿಂದ ಮಾಡಲಾದ ಒಂದು ಒರಳು ಮತ್ತು ಕುಟ್ಟಣಿಯನ್ನು ಅಥವಾ ಒಂದು ಅಮ್ಮಿಕ್ಕಲ್‌‌ ನ್ನು (ತಮಿಳು) ಬಳಸಿಕೊಂಡು ಚಟ್ನಿಗಳನ್ನು ರುಬ್ಬಲಾಗುತ್ತಿತ್ತು. ಈ ಆಧುನಿಕ ಕಾಲದಲ್ಲಿ, ಕಲ್ಲಿನ ಅಳವಡಿಕೆಗಳ ಜಾಗವನ್ನು ವಿದ್ಯುತ್ತಿನ ಮಿಶ್ರಣ ಯಂತ್ರಗಳು ಆಕ್ರಮಿಸಿಕೊಂಡಿವೆ. ವಾಡಿಕೆಯಂತೆ, ಒಂದು ನಿರ್ದಿಷ್ಟ ಕ್ರಮದಲ್ಲಿ ನಾನಾಬಗೆಯ ಮಸಾಲೆಗಳನ್ನು ಸೇರಿಸಲಾಗುತ್ತದೆ ಮತ್ತು ರುಬ್ಬಲಾಗುತ್ತದೆ; ಈ ರೀತಿಯಲ್ಲಿ ತಯಾರಾದ ಹಸಿಯಾದ ಜಲಪಿಷ್ಟವನ್ನು (ಪೇಸ್ಟ್‌ನ್ನು) ಸಸ್ಯಜನ್ಯ ತೈಲದಲ್ಲಿ, ಅಂದರೆ ಸಾಮಾನ್ಯವಾಗಿ ಎಳ್ಳೆಣ್ಣೆ ಅಥವಾ ಕಡಲೇಕಾಯಿ ಎಣ್ಣೆಯಲ್ಲಿ ಬೇಗನೆ ಹುರಿಯಲಾಗುತ್ತದೆ.
ದಾಮನ್‌ಜೋಡಿ
ದಾಮನ್‌ಜೋಡಿ ಒಡಿಶಾದ ಕೋರಾಪುಟ್ ಜಿಲ್ಲೆಯ ಒಂದು ಊರು. ಬಾಕ್ಸೈಟ್ ಗಣಿ ಪ್ರದೇಶವಾದ ಇಲ್ಲಿ ನಾಲ್ಕೊ (NALCO) ಕಂಪನಿ ಇಲ್ಲಿ ಇದೆ. ಅವರ ಲೋಹದದಿರನ್ನು ದಾಮನ್‌ಜೋಡಿಯಲ್ಲೇ ಸಂಸ್ಕರಿಸಿ ೧೮ ಕಿಲೋಮೀಟರು ದೂರದ ಕೋರಾಪುಟ್‌ ವರೆಗೆ ಅವರದೇ ರೈಲು ವ್ಯಾಗನ್ನುಗಳಲ್ಲಿ ತಂದು ಸುರಿಯಲಾಗುತ್ತದೆ. ಅಲ್ಲಿ ಆ ಸಂಸ್ಕರಿಸಿದ ಅದಿರನ್ನು ನೀರಿನಲ್ಲಿ ಕಲಸಿ ಕೆಸರಂತೆ ಮಾಡಿ ಕೊಳವೆ ಮಾರ್ಗದಲ್ಲಿ ಕೆಳಮಟ್ಟದಲ್ಲಿರುವ ವಿಶಾಖಪಟ್ಟಣಕ್ಕೆ ರವಾನಿಸಲಾಗುತ್ತದೆ. ಖರ್ಚೂ ಕಡಮೆ, ಅವಘಡವೂ ಇಲ್ಲ, ನಿಸರ್ಗಕ್ಕೂ ಹಾನಿಯಿಲ್ಲ.
ಚಟ್ನಿ
ಚಟ್ನಿಯ ಬಗೆಗಳು
ಚಟ್ನಿಯನ್ನು ಕಾರ್ಯತಃ ಯಾವುದೇ ತರಕಾರಿ/ಹಣ್ಣು/ಗಿಡಮೂಲಿಕೆ/ಮಸಾಲೆಗಳಿಂದ ಅಥವಾ ಅವುಗಳ ಒಂದು ಸಂಯೋಜನೆಯಿಂದ ತಯಾರಿಸಲು ಸಾಧ್ಯವಿರುವುದರಿಂದ, ಚಟ್ನಿಗಳ ಸಂಖ್ಯೆಗೆ ಮಿತಿಯೆಂಬುದೇ ಇಲ್ಲ. ಸಿಹಿ ಮತ್ತು ಖಾರವೆಂಬ ಎರಡು ಪ್ರಮುಖ ಗುಂಪುಗಳನ್ನು ಚಟ್ನಿಗಳು ಹೊಂದಿವೆ; ಎರಡೂ ಸ್ವರೂಪಗಳು ಮೆಣಸಿನಕಾಯಿಯನ್ನು ಒಳಗೊಂಡಂತೆ ನಾನಾಬಗೆಯ ಮಸಾಲೆಗಳನ್ನು ಸಾಮಾನ್ಯವಾಗಿ ಹೊಂದಿರುತ್ತವೆಯಾದರೂ, ಅವುಗಳ ಮುಖ್ಯ ಪರಿಮಳವು ಭಿನ್ನವಾಗುತ್ತಾ ಹೋಗುತ್ತದೆ. ಚಟ್ನಿಯ ಬಗೆಗಳು ಮತ್ತು ಅವುಗಳ ತಯಾರಿಕೆಗಳು ಪಾಕಿಸ್ತಾನ ಮತ್ತು ಭಾರತದಾದ್ಯಂತ ವ್ಯಾಪಕವಾಗಿ ಭಿನ್ನವಾಗುತ್ತಾ ಹೋಗುತ್ತದೆ.
ದಾಮನ್‌ಜೋಡಿ
ಪೂರ್ವ ಘಟ್ಟಗಳ ಸುಂದರ ಕಣಿವೆಗಳ ದೃಶ್ಯ ವೀಕ್ಷಣೆಯನ್ನು ಒದಗಿಸಿರುವ "ಪಂಚಾತ್ಮಲೀ" ಶ್ರೇಣಿಯ ಬುಡದಲ್ಲಿ ದಾಮನ್‌ಜೋಡಿ ಇದೆ. ಇದು ಸಸ್ಯ ಮತ್ತು ಪ್ರಾಣಿ ಹಾಗೂ ಉತ್ತಮವಾಗಿ ಸಮೃದ್ಧಿಯಾದ ಹಸಿರಿನಿಂದ ಸುತ್ತುವರಿದಿದೆ. ಇದು ಸುಂದರ ಅನುಭವವನ್ನು ನೀಡುವುದಕ್ಕೆ, ಇದನ್ನು ಗಿರಿಧಾಮ ಎಂದು ಕರೆಯಲ್ಪಡುತ್ತದೆ. ಇಲ್ಲಿಯ ವಾತಾವರಣವು ನವೆಂಬರ್ ನಿಂದ ಫ಼ೆಬ್ರುವರಿ ತನಕ ಸುಕ್ತವಾಗಿರುತ್ತದೆ ಮತ್ತು ಚೆನಾಗಿರುತ್ತದೆ. ಇಲ್ಲಿಗೆ ವರ್ಷದಲ್ಲಿ ಯಾವಾಗ ಹೋದರು, ಅಲ್ಲಿಯ ವಾತಾವರಣವು ನಮಗೆ ಒಳ್ಳೆಯ ಅನುಭವ ನೀಡುತ್ತದೆ.
ಚಟ್ನಿ
ಚಟ್ನಿಯ ಬಗೆಗಳು
ಚಟ್ನಿಗಳ ಬಗೆಗಳು: ಜರದಾಳು ಹಣ್ಣುಗಳಿಂದ ಇದನ್ನು ಸಾಮಾನ್ಯವಾಗಿ ತಯಾರಿಸಲಾಗುತ್ತದೆ.
ದಾಮನ್‌ಜೋಡಿ
ವರ್ಗ:ಒಡಿಶಾ
ಚಟ್ನಿ
ಚಟ್ನಿಯ ಬಗೆಗಳು
ಅಮೆರಿಕಾದ ಮತ್ತು ಯುರೋಪಿನ ಶೈಲಿಯ ಚಟ್ನಿಗಳನ್ನು ತಯಾರಿಸುವಾಗ ಹಣ್ಣು, ವಿನೆಗರ್‌ ಮತ್ತು ಸಕ್ಕರೆಯನ್ನು ಬೇಯಿಸಿ, ಒಂದು ಇಳಿಸಿದ ಪ್ರಮಾಣ ಅಥವಾ ಮಟ್ಟಕ್ಕೆ ಸಾಮಾನ್ಯವಾಗಿ ತರಲಾಗುತ್ತದೆ. ಸದರಿ ಮಿಶ್ರಣಕ್ಕೆ ಯಾವಾಗಲೂ ರುಚಿಕಾರಕಗಳನ್ನು ಸೇರಿಸಲಾಗುತ್ತದೆ. ಇಂಥ ರುಚಿಕಾರಕಗಳಲ್ಲಿ ಸಕ್ಕರೆ, ಉಪ್ಪು, ಬೆಳ್ಳುಳ್ಳಿ, ಹುಣಿಸೇಹಣ್ಣು, ಈರುಳ್ಳಿ, ಅಥವಾ ಶುಂಠಿ ಸೇರಿರಬಹುದು.
ಮಸಾಲೆಗಳಲ್ಲಿ ಅತ್ಯಂತ ಸಾಮಾನ್ಯವಾಗಿ ಮೆಂತ್ಯ, ಕೊತ್ತಂಬರಿ, ಜೀರಿಗೆ ಮತ್ತು ಇಂಗು (ಹಿಂಗ್‌ ) ಸೇರಿರುತ್ತವೆ.
ಇತಿಹಾಸ
೧೭ನೇ ಶತಮಾನದಲ್ಲಿ ಆರಂಭಗೊಂಡ ಚಟ್ನಿಗಳು, ಸುಖಭೋಗ ಸರಕುಗಳ ರೂಪದಲ್ಲಿ ಇಂಗ್ಲೆಂಡ್‌ ಮತ್ತು ಫ್ರಾನ್ಸ್‌‌ನಂಥ ಐರೋಪ್ಯ ದೇಶಗಳಿಗೆ ಹಡಗಿನ ಮೂಲಕ ಸಾಗಿಸಲ್ಪಟ್ಟವು. ಪಾಶ್ಚಾತ್ಯ ಅನುಕರಣೆಗಳನ್ನು "ಮಾವಾಗಿಸಿದ" ಹಣ್ಣುಗಳು ಅಥವಾ ತರಕಾರಿಗಳು ಎಂದು ಕರೆಯಲಾಯಿತು. ೧೯ನೇ ಶತಮಾನದಲ್ಲಿ, ಪಾಶ್ಚಾತ್ಯರ ರುಚಿಗಳಿಗಾಗಿಯೇ ಸೃಷ್ಟಿಸಲ್ಪಟ್ಟ ಮೇಜರ್‌ ಗ್ರೇ'ಸ್‌ ಅಥವಾ ಬೆಂಗಾಲ್‌ ಕ್ಲಬ್‌ ಅಥವಾ ನೇಚರ್‌ ಐಸಲ್‌ ಟ್ರಾಪಿಕಲ್‌ ಗೌರ್ಮೆಟ್‌‌ನಂಥ ಚಟ್ನಿಯ ಬ್ರಾಂಡ್‌ಗಳನ್ನು ಯುರೋಪ್‌ಗೆ ಹಡಗಿನ ಮೂಲಕ ಸಾಗಿಸಲಾಯಿತು.
ಸಾಮಾನ್ಯವಾಗಿ ಈ ಚಟ್ನಿಗಳನ್ನು ತಯಾರಿಸುವಾಗ ಹಣ್ಣು, ವಿನೆಗರ್‌, ಮತ್ತು ಸಕ್ಕರೆಯನ್ನು ಬೇಯಿಸಿ ಒಂದು ಇಳಿಸಿದ ಪ್ರಮಾಣ ಅಥವಾ ಮಟ್ಟಕ್ಕೆ ತರಲಾಗುತ್ತದೆ.
ಚಟ್ನಿ ತಯಾರಿಸುವಿಕೆಯ ಸಂಪ್ರದಾಯವು ಬ್ರಿಟಿಷ್‌ ಸಾಮ್ರಾಜ್ಯದ ಉದ್ದಗಲಕ್ಕೂ ಹರಡಿತು; ಅದರಲ್ಲೂ ವಿಶೇಷವಾಗಿ, ಕೆರಿಬಿಯನ್‌ ಮತ್ತು ಅಮೆರಿಕಾದ ದಕ್ಷಿಣ ಭಾಗದಲ್ಲಿನ ಬ್ರಿಟಿಷ್‌ ವಲಯದಲ್ಲಿ ಇದು ವ್ಯಾಪಕವಾಗಿ ಹಬ್ಬಿತೆಂದೇ ಹೇಳಬೇಕು; ಈ ವಲಯದಲ್ಲಿ ಹಂದಿಯ ತೊಡೆಮಾಂಸ, ಹಂದಿಮಾಂಸ, ಮತ್ತು ಮೀನಿನ ಭಕ್ಷ್ಯಕ್ಕೆ ಸಂಬಂಧಿಸಿದ ಒಂದು ಜನಪ್ರಿಯ ಆರೋಚಕ ಅಥವಾ ವ್ಯಂಜನವಾಗಿ ಚಟ್ನಿಯು ಈಗಲೂ ಬಳಸಲ್ಪಡುತ್ತಿದೆ.
ಇವನ್ನೂ ಗಮನಿಸಿ‌
ಭಾರತದ ಉಪ್ಪಿನಕಾಯಿ
ಉಲ್ಲೇಖಗಳು‌
ವರ್ಗ:ಹಿಂದಿಯ ಎರವಲು ಶಬ್ದಗಳು ವರ್ಗ:ಭಾರತೀಯ ಪಾಕಪದ್ಧತಿ ವರ್ಗ:ಪಾಕಿಸ್ತಾನದ ಪಾಕಪದ್ಧತಿ ವರ್ಗ:ಭಾರತದ ಆರೋಚಕಗಳು (ವ್ಯಂಜನಗಳು) ವರ್ಗ:ರಾಜಸ್ಥಾನದ ಪಾಕಪದ್ದತಿ ವರ್ಗ:ಗುಜರಾತಿನ ಪಾಕಪದ್ಧತಿ ವರ್ಗ:ಮಹಾರಾಷ್ಟ್ರದ ಪಾಕಪದ್ದತಿ ವರ್ಗ:ಪಂಜಾಬಿನ ಪಾಕಪದ್ದತಿ ವರ್ಗ:ಸಿಂಧಿ ಪಾಕಪದ್ಧತಿ ವರ್ಗ:ಆರೋಚಕಗಳು (ವ್ಯಂಜನಗಳು) ವರ್ಗ:ಉತ್ತರ ಪ್ರದೇಶದ ಪಾಕಪದ್ಧತಿ ವರ್ಗ:ಬಂಗಾಳಿ ಪಾಕಪದ್ದತಿ ವರ್ಗ:ಕರ್ನಾಟಕದ ಪಾಕಪದ್ಧತಿ ವರ್ಗ:ಆಂಧ್ರದ ಪಾಕಪದ್ಧತಿ ವರ್ಗ:ಬಿಹಾರಿನ ಪಾಕಪದ್ಧತಿ ವರ್ಗ:ಭಾರತೀಯ ಆವಿಷ್ಕಾರಗಳು
ಫ್ಲಾರೆನ್ಸ್ ಆರ್. ಸಬಿನ್
ಆರಂಭಿಕ ಜೀವನ
ನವೆಂಬರ್ ೯, ೧೮೭೧ ರಂದು ಸೆರೆನಾ ಸಬಿನ್ ತನ್ನ ಕಿರಿಯ ಮಗಳು ಫ್ಲಾರೆನ್ಸ್ ರೆನಾ ಸಬಿನ್‌ಗೆ ಸೆಂಟ್ರಲ್ ಸಿಟಿ ಕೊಲೊರಾಡೋದಲ್ಲಿ ಜನ್ಮ ನೀಡಿದಳು. ಫ್ಲಾರೆನ್ಸ್ ಅವರ ತಾಯಿ ಶಾಲಾ ಶಿಕ್ಷಕಿಯಾಗಿದ್ದರು. ಅವರು ನಂತರ ೧೮೭೮ ರಲ್ಲಿ ಪ್ರಸೂತಿ ಜ್ವರದಿಂದ (ಸೆಪ್ಸಿಸ್) ನಿಧನರಾದರು. ಆಕೆಯ ತಂದೆ ಜಾರ್ಜ್ ಕೆ. ಸಬಿನ್, ಗಣಿಗಾರಿಕೆ ಇಂಜಿನಿಯರ್ ಆಗಿದ್ದು ಅವರ ಕುಟುಂಬದೊಂದಿಗೆ ಸೈಟ್‌ನಲ್ಲಿ ವಾಸಿಸುತ್ತಿದ್ದರು. ಆಕೆಯ ತಾಯಿಯ ಮರಣದ ಸ್ವಲ್ಪ ಸಮಯದ ನಂತರ ಫ್ಲಾರೆನ್ಸ್ ಮತ್ತು ಅವಳ ಸಹೋದರಿ (ಮೇರಿ) ತಮ್ಮ ತಂದೆಯ ಅಜ್ಜಿಯರೊಂದಿಗೆ ವರ್ಮೊಂಟ್‌ಗೆ ಸ್ಥಳಾಂತರಗೊಳ್ಳುವ ಮೊದಲು ಚಿಕಾಗೋದಲ್ಲಿ ತಮ್ಮ ಅಂಕಲ್ ಆಲ್ಬರ್ಟ್‌ನೊಂದಿಗೆ ತೆರಳಿದರು.
ಅಂಕಲ್ ಆಲ್ಬರ್ಟ್ ಫ್ಲಾರೆನ್ಸ್ ಮೇಲೆ ಪ್ರಚಂಡ ಪ್ರಭಾವ ಬೀರಿದರು ಮತ್ತು ಅವರೊಂದಿಗಿನ ಅವರ ಸಂಬಂಧದಿಂದ ಅವರು ಪ್ರಕೃತಿಯ ಪ್ರೀತಿಯನ್ನು ಮತ್ತು ಪುಸ್ತಕಗಳು ಮತ್ತು ಸಂಗೀತದಲ್ಲಿ ತೀವ್ರ ಆಸಕ್ತಿಯನ್ನು ಬೆಳೆಸಿಕೊಂಡರು. ಸಬಿನ್ ಹುಡುಗಿಯರು ಶೀಘ್ರದಲ್ಲೇ ತಮ್ಮ ಚಿಕ್ಕಪ್ಪನೊಂದಿಗೆ ವರ್ಮೊಂಟ್‌ನಲ್ಲಿರುವ ಹಳೆಯ ಕುಟುಂಬದ ಫಾರ್ಮ್‌ಗೆ ತೆರಳಿದರು.
೧೭೯೮ ರಲ್ಲಿ ವೈದ್ಯಕೀಯ ಶಾಲೆಯಿಂದ ಪದವಿ ಪಡೆದ ಪೂರ್ವಜ ಲೆವಿ ಸಬಿನ್ ಅವರ ಜೀವನ ಕಥೆಯಲ್ಲಿ ಫ್ಲಾರೆನ್ಸ್ ಬಹಳ ಆಸಕ್ತಿ ಹೊಂದಿದ್ದರು. ಫ್ಲಾರೆನ್ಸ್ ಅವರ ತಂದೆ ಯಾವಾಗಲೂ ವೈದ್ಯರಾಗಲು ಬಯಸಿದ್ದರು. ಆದರೆ ಗಣಿಗಾರಿಕೆಯ ಜವಾಬ್ದಾರಿಗಳು ಅವರನ್ನು ಆವರಿಸಿತು ಮತ್ತು ವೈದ್ಯಕೀಯ ವೃತ್ತಿಜೀವನದ ಬಗ್ಗೆ ಅವರ ಆಲೋಚನೆಗಳು ನಿಧಾನವಾಗಿ ಕಣ್ಮರೆಯಾಯಿತು. ಆದರೆ ಫ್ಲಾರೆನ್ಸ್ ತನ್ನ ತಂದೆಯ ಕನಸನ್ನು ರಹಸ್ಯವಾಗಿ ಆಶ್ರಯಿಸಲು ಪ್ರಾರಂಭಿಸಿದಳು. ೧೮೮೫ ರಲ್ಲಿ ಫ್ಲಾರೆನ್ಸ್ ವರ್ಮೊಂಟ್ ಅಕಾಡೆಮಿಗೆ ಸೇರಿಕೊಂಡಳು (ಮತ್ತು ೧೮೮೯ ರಲ್ಲಿ ಪದವಿ ಪಡೆದರು). ಅಲ್ಲಿ ಅವರ ವೈಜ್ಞಾನಿಕ ಆಸಕ್ತಿಗಳನ್ನು ಅಂತಿಮವಾಗಿ ಅಭಿವೃದ್ಧಿಪಡಿಸಲು ಅನುಮತಿಸಲಾಯಿತು.
ಉನ್ನತ ಶಿಕ್ಷಣ
ಸಬಿನ್ ೧೮೯೩ ರಲ್ಲಿ ಸ್ಮಿತ್ ಕಾಲೇಜಿನಿಂದ ಪದವಿ ಪಡೆದರು. ಎರಡು ವರ್ಷಗಳ ಕಾಲ ಅವರು ಡೆನ್ವರ್‌ನಲ್ಲಿ ಪ್ರೌಢಶಾಲಾ ಗಣಿತವನ್ನು ಕಲಿಸಿದರು ಮತ್ತು ನಂತರ ಸ್ಮಿತ್‌ನಲ್ಲಿ ಒಂದು ವರ್ಷ ಪ್ರಾಣಿಶಾಸ್ತ್ರವನ್ನು ಪದವಿ ಶಾಲೆಗೆ ಹಣಕಾಸು ಒದಗಿಸುವ ಸಾಧನವಾಗಿ ಕಲಿಸಿದರು.
೧೮೯೬ ರಲ್ಲಿ ಸಬಿನ್ ತನ್ನ ವರ್ಗದ ಹದಿನಾಲ್ಕು ಮಹಿಳೆಯರಲ್ಲಿ ಒಬ್ಬರಾಗಿ ಜಾನ್ಸ್ ಹಾಪ್ಕಿನ್ಸ್ ಯೂನಿವರ್ಸಿಟಿ ಸ್ಕೂಲ್ ಆಫ್ ಮೆಡಿಸಿನ್‌ಗೆ ಸೇರಿಕೊಂಡರು. ಶಾಲೆಯು ೧೮೯೩ ರಲ್ಲಿ ಪ್ರಾರಂಭವಾಯಿತು ಮತ್ತು ಆರಂಭಿಕ ದಾನಿಗಳ ಅನಿಶ್ಚಿತತೆಯ ಕಾರಣದಿಂದಾಗಿ ಮೊದಲಿನಿಂದಲೂ ಸಹ-ಸಂಪಾದಿಸಲ್ಪಟ್ಟಿತು, ಇದು ವಿದ್ಯಾರ್ಥಿನಿಯರ ಪ್ರವೇಶದ ಅಗತ್ಯವಿತ್ತು.
ಸಬಿನ್ ೧೯೦೦ ರಲ್ಲಿ ಜಾನ್ಸ್ ಹಾಪ್ಕಿನ್ಸ್ ಯೂನಿವರ್ಸಿಟಿ ಸ್ಕೂಲ್ ಆಫ್ ಮೆಡಿಸಿನ್‌ನಿಂದ ಪದವಿ ಪಡೆದರು.
ಜಾನ್ಸ್ ಹಾಪ್ಕಿನ್ಸ್ ಯೂನಿವರ್ಸಿಟಿ ಸ್ಕೂಲ್ ಆಫ್ ಮೆಡಿಸಿನ್ (೧೯೦೨-೧೯೨೫)
ಪದವಿಯ ನಂತರ ಸಬಿನ್ ಜಾನ್ಸ್ ಹಾಪ್ಕಿನ್ಸ್ ಆಸ್ಪತ್ರೆಯಲ್ಲಿ ವೈದ್ಯ ಸರ್ ವಿಲಿಯಂ ಓಸ್ಲರ್ ಅವರ ಅಡಿಯಲ್ಲಿ ಇಂಟರ್ನ್‌ಶಿಪ್ ಪಡೆದರು. ಓಸ್ಲರ್ ಅವರೊಂದಿಗೆ ಒಂದು ವರ್ಷದ ಇಂಟರ್ನ್‌ಶಿಪ್ ನಂತರ ಅವರು ಜಾನ್ಸ್ ಹಾಪ್ಕಿನ್ಸ್ ಸ್ಕೂಲ್ ಆಫ್ ಮೆಡಿಸಿನ್‌ನಲ್ಲಿ ಅನ್ಯಾಟಮಿ ವಿಭಾಗದಲ್ಲಿ ಸಂಶೋಧನಾ ಫೆಲೋಶಿಪ್ ಅನ್ನು ಗೆದ್ದು ಅಲ್ಲಿ ಅವರು ಮಾಲ್‌ನೊಂದಿಗೆ ಕೆಲಸ ಮಾಡುವುದನ್ನು ಮುಂದುವರೆಸಿದರು. ಸ್ವಲ್ಪ ಸಮಯದ ನಂತರ ಜಾನ್ಸ್ ಹಾಪ್ಕಿನ್ಸ್‌ನಲ್ಲಿ ಅಂಗರಚನಾಶಾಸ್ತ್ರ ವಿಭಾಗದಲ್ಲಿ ಫೆಲೋಶಿಪ್ ಅನ್ನು ಅವಳಿಗೆ ರಚಿಸಲಾಯಿತು.
೧೯೦೨ ರಲ್ಲಿ ಅವರು ಜಾನ್ಸ್ ಹಾಪ್ಕಿನ್ಸ್‌ನಲ್ಲಿ ಅಂಗರಚನಾಶಾಸ್ತ್ರ ವಿಭಾಗದಲ್ಲಿ ಕಲಿಸಲು ಪ್ರಾರಂಭಿಸಿದರು. ೧೯೦೫ ರ ಹೊತ್ತಿಗೆ ಅವರು ಸಹಾಯಕ ಪ್ರಾಧ್ಯಾಪಕರಾಗಿ ಬಡ್ತಿ ಪಡೆದರು ಮತ್ತು ಅಂತಿಮವಾಗಿ ಜೂನ್ ೧೯೧೭ ರಲ್ಲಿ ಭ್ರೂಣಶಾಸ್ತ್ರ ಮತ್ತು ಹಿಸ್ಟಾಲಜಿಯ ಪ್ರಾಧ್ಯಾಪಕರಾಗಿ ನೇಮಕಗೊಂಡರು. ಇವರು ವೈದ್ಯಕೀಯ ಕಾಲೇಜಿನಲ್ಲಿ ಪೂರ್ಣ ಪ್ರಾಧ್ಯಾಪಕರಾದ ಮೊದಲ ಮಹಿಳೆ.
ಅವರು ರಕ್ತ, ರಕ್ತನಾಳಗಳು, ರಕ್ತ ಕಣಗಳು, ಮೆದುಳಿನ ಹಿಸ್ಟಾಲಜಿ ಮತ್ತು ಹಾಪ್ಕಿನ್ಸ್‌ನಲ್ಲಿ ಕ್ಷಯರೋಗದ ರೋಗಶಾಸ್ತ್ರ ಮತ್ತು ರೋಗನಿರೋಧಕ ಶಾಸ್ತ್ರದ ಮೂಲಗಳ ಕುರಿತು ತಮ್ಮ ಸಂಶೋಧನೆಯನ್ನು ಮುಂದುವರೆಸಿದರು. ೧೯೨೪ ರಲ್ಲಿ, ರಕ್ತನಾಳಗಳ ಮೂಲದ ಬಗ್ಗೆ ಸಬಿನ್ ಅವರ ಕೆಲಸವು ಅಮೇರಿಕನ್ ಅಸೋಸಿಯೇಶನ್ ಆಫ್ ಅನ್ಯಾಟಮಿಸ್ಟ್‌ನ ಅಧ್ಯಕ್ಷ ಸ್ಥಾನವನ್ನು ಗಳಿಸಿತು.
೧೯೨೫ ರಲ್ಲಿ ಸಾಬಿನ್ ತನ್ನ ಸಂಶೋಧನೆಯನ್ನು ಪೂರ್ಣಗೊಳಿಸಿದ ನಂತರ ಸಾಂಸ್ಥಿಕ ತಾರತಮ್ಯ ಮತ್ತು ಪೂರ್ಣ ಸಮಯದ ಸಂಶೋಧನೆ ಮಾಡುವ ಬಯಕೆಯ ನಡುವೆ ಜಾನ್ಸ್ ಹಾಪ್ಕಿನ್ಸ್ ಅನ್ನು ತೊರೆದರು.
ರಾಕ್‌ಫೆಲ್ಲರ್ ಇನ್‌ಸ್ಟಿಟ್ಯೂಟ್ ಫಾರ್ ಮೆಡಿಕಲ್ ರಿಸರ್ಚ್ (೧೯೨೫-೧೯೩೮)
ಸೆಪ್ಟೆಂಬರ್ ೧೯೨೫ ರಲ್ಲಿ ಅವರು ನ್ಯೂಯಾರ್ಕ್ ನಗರದ ರಾಕ್ಫೆಲ್ಲರ್ ಇನ್ಸ್ಟಿಟ್ಯೂಟ್ ಫಾರ್ ಮೆಡಿಕಲ್ ರಿಸರ್ಚ್‌ನಲ್ಲಿ ಸೆಲ್ಯುಲಾರ್ ಸ್ಟಡೀಸ್ ವಿಭಾಗದ ಮುಖ್ಯಸ್ಥರಾದರು. ಅವರ ಸಂಶೋಧನೆಯು ದುಗ್ಧರಸ ವ್ಯವಸ್ಥೆ, ರಕ್ತನಾಳಗಳು ಮತ್ತು ಜೀವಕೋಶಗಳು ಮತ್ತು ಕ್ಷಯರೋಗದ ಮೇಲೆ ಕೇಂದ್ರೀಕರಿಸಿದೆ.
೧೯೨೬ ರಲ್ಲಿ ಅವರು ರಾಷ್ಟ್ರೀಯ ಕ್ಷಯರೋಗ ಸಂಘದ ಸಂಶೋಧನಾ ಸಮಿತಿಗೆ ಸೇರಿದರು. ರೋಗವನ್ನು ಪೂರ್ವಭಾವಿಯಾಗಿ ನಿಯಂತ್ರಿಸುವ ಆಶಯದೊಂದಿಗೆ ನಡೆಯುತ್ತಿರುವ ಎಲ್ಲಾ ಕ್ಷಯರೋಗ ಸಂಶೋಧನೆಗಳನ್ನು ಕ್ರೋಢೀಕರಿಸುವುದು ಸಮಿತಿಯ ಉದ್ದೇಶವಾಗಿತ್ತು. ಇಲ್ಲಿದ್ದಾಗ ಸಬಿನ್ ತನ್ನ ಸಂಶೋಧನೆಯನ್ನು ಪ್ರತಿರಕ್ಷಣಾ ಕೋಶಗಳಿಗೆ ನಿರ್ದಿಷ್ಟವಾಗಿ ಮೊನೊಸೈಟ್‌ಗಳಿಗೆ ಮೀಸಲಿಟ್ಟರು, ಅದು ಇತರ ಜೀವಕೋಶಗಳಾಗಿ ಅಭಿವೃದ್ಧಿಗೊಂಡಿತು. ಸಬಿನ್ ತನ್ನ ಅಂತಿಮ ವರ್ಷಗಳನ್ನು ಇನ್‌ಸ್ಟಿಟ್ಯೂಟ್‌ನಲ್ಲಿ ವಿದೇಶಿ ವಸ್ತುಗಳಿಂದ ಹೇರಿದ ಪರಿಣಾಮಗಳನ್ನು ಮತ್ತು ಅವುಗಳ ಪರಿಣಾಮವಾಗಿ ಪ್ರತಿಕಾಯಗಳ ರಚನೆಯನ್ನು ನಿರ್ಧರಿಸಿದರು.
೧೯೩೮ ರಲ್ಲಿ ಸಬಿನ್ ರಾಕ್ಫೆಲ್ಲರ್ ಇನ್ಸ್ಟಿಟ್ಯೂಟ್ನಲ್ಲಿ ತನ್ನ ಸ್ಥಾನವನ್ನು ತೊರೆದರು ಮತ್ತು ನಿವೃತ್ತಿಗಾಗಿ ಕೊಲೊರಾಡೋಗೆ ತೆರಳಿದರು. link=//upload.wikimedia.org/wikipedia/commons/thumb/3/31/Florence_Rena_Sabin_%281871-1953%29.jpg/141px-Florence_Rena_Sabin_%281871-1953%29.jpg|left|thumb|184x184px| ಫ್ಲಾರೆನ್ಸ್ ಆರ್. ಸಬಿನ್ ಅವರ ಛಾಯಾಚಿತ್ರ.
ಅಂತಿಮ ವರ್ಷಗಳು ಮತ್ತು ಪರಂಪರೆ
ಆರು ವರ್ಷಗಳ ಶಾಂತ ನಿವೃತ್ತಿಯ ನಂತರ ೧೯೪೪ ರಲ್ಲಿ ಆರೋಗ್ಯದ ಉಪಸಮಿತಿಯ ಅಧ್ಯಕ್ಷರಾಗಿ ಕೊಲೊರಾಡೋ ಗವರ್ನರ್ ಜಾನ್ ವಿವಿಯನ್ ಅವರ ವಿನಂತಿಯನ್ನು ಸಬಿನ್ ಒಪ್ಪಿಕೊಂಡರು. ಏಪ್ರಿಲ್ ೧೯೪೫ ರಲ್ಲಿ ರಾಜ್ಯಪಾಲರಿಗೆ ಬರೆದ ಪತ್ರದಲ್ಲಿ ರಾಜ್ಯವು "ಸಾರ್ವಜನಿಕ ಆರೋಗ್ಯಕ್ಕೆ ಸಂಬಂಧಿಸಿದಂತೆ ಹಿಂದುಳಿದಿದೆ" ಎಂದು ಪ್ರತಿಪಾದಿಸುವ ತನ್ನ ಸಂಶೋಧನೆಗಳನ್ನು ಮಂಡಿಸಿದರು. ಆಸಕ್ತಿಯಿಲ್ಲದ ರಾಜಕಾರಣಿಗಳ ಕಾರಣದಿಂದಾಗಿ ಆರೋಗ್ಯ ರಕ್ಷಣೆಯ ಶಾಸನವು ಹಿಂದೆ ಸ್ಥಿರವಾಗಿ ಮತ ಹಾಕಲ್ಪಟ್ಟಿದೆ ಎಂದು ತಿಳಿದಿದ್ದ ಅವರು ಸುಧಾರಣೆಗಾಗಿ ತನ್ನ ಬೇಡಿಕೆಯಲ್ಲಿ ಪಟ್ಟುಬಿಡದೆ ಇದ್ದರು.
ಅವಳು ತನ್ನ ಎಪ್ಪತ್ತರ ದಶಕದ ಆರಂಭದಲ್ಲಿದ್ದಾಗ ಸಾರ್ವಜನಿಕ ಪ್ರಯಾಣದ ಕಾಳಜಿಯ ಹೊರತಾಗಿಯೂ ತನ್ನ ಉದ್ದೇಶವನ್ನು ಬೆಂಬಲಿಸುವ ಭಾಷಣವನ್ನು ಮಾಡಲು ಹಿಮಬಿರುಗಾಳಿಯು ಅವಳನ್ನು ತಡೆಯಲು ಸಬಿನ್ ನಿರಾಕರಿಸಿತು. ಈ ಭಾಷಣದಿಂದ ಪ್ರಾರಂಭಿಸಿ ಆರೋಗ್ಯ ಸುಧಾರಣೆಯನ್ನು ವಿರೋಧಿಸಿದ ರಾಜಕಾರಣಿಗಳನ್ನು ಬೆಂಬಲಿಸುವವರಿಂದ ಸೋಲಿಸಲು ಸಬಿನ್ ಕೆಲಸ ಮಾಡಿದರು. ಈ ಪ್ರಯತ್ನಗಳು ಆಕೆಯ ಹೆಸರಿನಲ್ಲಿ ಕಾನೂನುಗಳ ಗುಂಪನ್ನು ಅಂಗೀಕರಿಸುವಲ್ಲಿ ಕಾರಣವಾಯಿತು. ಕ್ಷಯರೋಗಕ್ಕೆ ಚಿಕಿತ್ಸೆ ನೀಡಲು ಹೆಚ್ಚಿನ ಆಸ್ಪತ್ರೆ ಹಾಸಿಗೆಗಳನ್ನು ಒದಗಿಸುವ ಮೂಲಕ ಕೊಲೊರಾಡೋದಲ್ಲಿ "ಸಬಿನ್ ಹೆಲ್ತ್ ಲಾಸ್" ಸಾರ್ವಜನಿಕ ಆರೋಗ್ಯವನ್ನು ಆಧುನೀಕರಿಸಿತು. ಇದರ ಪರಿಣಾಮವಾಗಿ ಪ್ರಕರಣಗಳಲ್ಲಿ ಗಮನಾರ್ಹ ಇಳಿಕೆ ಕಂಡುಬರುತ್ತದೆ.
೧೯೪೭ ರಲ್ಲಿ ಇಲಿನಾಯ್ಸ್ ಸ್ಟೇಟ್‌ವೈಡ್ ಹೆಲ್ತ್ ಕಮಿಟಿಗೆ ನೀಡಿದ ಭಾಷಣದಲ್ಲಿ, ಸಬಿನ್ ಅವರು ಸಮಿತಿಯ ಅಧ್ಯಕ್ಷರಾಗಿ ಆಯ್ಕೆಯಾದರು ಎಂದು ಹೇಳಿದರು ಏಕೆಂದರೆ ಗವರ್ನರ್‌ಗೆ ಸಾರ್ವಜನಿಕ ಆರೋಗ್ಯದಲ್ಲಿ ಆಸಕ್ತಿಯಿಲ್ಲ ಮತ್ತು "ವೃದ್ಧ ಮಹಿಳೆ" ಯನ್ನು ನೇಮಿಸಲಾಯಿತು ಏಕೆಂದರೆ ಅವಳು ಏನನ್ನೂ ಸಾಧಿಸಲು ಸಾಧ್ಯವಾಗುತ್ತದೆ ಎಂದು ಅವರು ಭಾವಿಸಲಿಲ್ಲ. ೧೯೪೮ ರಲ್ಲಿ ಅವರು ಡೆನ್ವರ್‌ಗೆ ಆರೋಗ್ಯ ಮತ್ತು ದತ್ತಿಗಳ ವ್ಯವಸ್ಥಾಪಕರಾದರು. ಮುಂದಿನ ಮೂರು ವರ್ಷಗಳಲ್ಲಿ ತನ್ನ ಸಂಬಳವನ್ನು ವೈದ್ಯಕೀಯ ಸಂಶೋಧನೆಗೆ ದಾನ ಮಾಡಿದರು.
೧೯೫೧ ರಲ್ಲಿ ಸಬಿನ್ ಎರಡನೇ ಮತ್ತು ಅಂತಿಮ ಬಾರಿಗೆ ನಿವೃತ್ತರಾದರು. ಸಾರ್ವಜನಿಕ ಆರೋಗ್ಯ ಸಮಸ್ಯೆಗಳಿಗೆ ಸಲಹೆ ನೀಡುವುದನ್ನು ಮುಂದುವರೆಸಿದರು. ಸಬಿನ್ ಅವರ ಜೀವಿತಾವಧಿಯ ಸೇವೆಯು ಕೊಲೊರಾಡೋ ವಿಶ್ವವಿದ್ಯಾಲಯದ ವೈದ್ಯಕೀಯ ವಿಭಾಗವನ್ನು ಸೆಲ್ಯುಲಾರ್ ಬಯಾಲಜಿಯಲ್ಲಿ ಸಂಶೋಧನೆಗಾಗಿ ಫ್ಲಾರೆನ್ಸ್ ಆರ್. ಸಬಿನ್ ಕಟ್ಟಡ ಎಂದು ಹೆಸರಿಸಲಾಯಿತು. link=//upload.wikimedia.org/wikipedia/commons/thumb/4/40/Sabin.jpg/140px-Sabin.jpg|thumb|221x221px| ಫ್ಲಾರೆನ್ಸ್ ಸಬಿನ್ ಅವರ ಎನ್.ಎಸ್.ಎಚ್.ಸಿ ಪ್ರತಿಮೆ ಸಬಿನ್ ಅಕ್ಟೋಬರ್ ೩, ೧೯೫೩ ರಂದು ಹೃದಯಾಘಾತದಿಂದ ನಿಧನರಾದರು (ಅವಳ ವಯಸ್ಸು ೮೧). ಅವಳನ್ನು ದಹಿಸಲಾಯಿತು ಮತ್ತು ಅವಳ ಚಿತಾಭಸ್ಮವನ್ನು ಕೊಲೊರಾಡೋದ ಡೆನ್ವರ್‌ನಲ್ಲಿರುವ ಫೇರ್‌ಮೌಂಟ್ ಸ್ಮಶಾನದಲ್ಲಿ ಫೇರ್‌ಮೌಂಟ್ ಸಮಾಧಿಯಲ್ಲಿ ಹೂಳಲಾಯಿತು.
೧೯೫೯ ರಲ್ಲಿ ಕೊಲೊರಾಡೋ ರಾಜ್ಯವು ಸಬಿನ್ ಪ್ರತಿಮೆಯನ್ನು ನ್ಯಾಷನಲ್ ಸ್ಟ್ಯಾಚುರಿ ಹಾಲ್ ಕಲೆಕ್ಷನ್‌ಗೆ ಕೊಡುಗೆಯಾಗಿ ನೀಡಿತು. ೧೯೭೩ ರಲ್ಲಿ ಸಬಿನ್ ಅವರನ್ನು ನ್ಯಾಷನಲ್ ವುಮೆನ್ಸ್ ಹಾಲ್ ಆಫ್ ಫೇಮ್‌ಗೆ ಸೇರಿಸಲಾಯಿತು. ೧೯೮೫ ರಲ್ಲಿ ಸಬಿನ್ ಅವರನ್ನು ಕೊಲೊರಾಡೋ ವುಮೆನ್ಸ್ ಹಾಲ್ ಆಫ್ ಫೇಮ್‌ಗೆ ಸೇರಿಸಲಾಯಿತು. ೨೦೦೫ ರಲ್ಲಿ ಜಾನ್ಸ್ ಹಾಪ್ಕಿನ್ಸ್ ಯೂನಿವರ್ಸಿಟಿ ಸ್ಕೂಲ್ ಆಫ್ ಮೆಡಿಸಿನ್ ಸಬಿನ್ ಅವರ ಪರಂಪರೆಯನ್ನು ತನ್ನ ನಾಲ್ಕು ಕಾಲೇಜುಗಳಲ್ಲಿ ಒಂದಕ್ಕೆ ಅವಳ ಹೆಸರನ್ನು ಇಡುವ ಮೂಲಕ ಗೌರವಿಸಿತು.
ಸಂಶೋಧನಾ ಯೋಜನೆಗಳು ಮತ್ತು ಪತ್ರಿಕೆಗಳು
ಜಾನ್ಸ್ ಹಾಪ್ಕಿನ್ಸ್ ಮೆಡಿಕಲ್ ಇನ್‌ಸ್ಟಿಟ್ಯೂಟ್ ಆರ್ಕೈವ್ಸ್‌ನಲ್ಲಿ ೧೯೦೩-೧೯೪೧ ರವರೆಗಿನ ಸಬಿನ್ ಅವರ ಪೇಪರ್‌ಗಳು ಮತ್ತು ವೈದ್ಯಕೀಯ ದಾಖಲೆಗಳ ಸಂಗ್ರಹವನ್ನು ಸಂಗ್ರಹಿಸಲಾಗಿದೆ ಮತ್ತು ಕೆಲವು ವಿನಂತಿಯ ಮೇರೆಗೆ ಬಿಡುಗಡೆ ಮಾಡಲಾಗಿದೆ. ಸ್ಮಿತ್ ಕಾಲೇಜಿನಲ್ಲಿರುವ ಸೋಫಿಯಾ ಸ್ಮಿತ್ ಕಲೆಕ್ಷನ್ ಡಾ. ಸಬಿನ್ ಅವರ ಹಲವು ಪತ್ರಿಕೆಗಳನ್ನು ಹೊಂದಿದೆ. ಇತರ ಸಂಗ್ರಹಣೆಗಳು ಫಿಲಡೆಲ್ಫಿಯಾದಲ್ಲಿನ ಅಮೇರಿಕನ್ ಫಿಲಾಸಫಿಕಲ್ ಸೊಸೈಟಿ ಲೈಬ್ರರಿ, ಕೊಲೊರಾಡೋ ವಿಶ್ವವಿದ್ಯಾಲಯ ವೈದ್ಯಕೀಯ ಶಾಲೆ, ಕೊಲೊರಾಡೋ ಸ್ಟೇಟ್ ಹಿಸ್ಟಾರಿಕಲ್ ಸೊಸೈಟಿಯ ವಸ್ತುಸಂಗ್ರಹಾಲಯಗಳ ವಿಭಾಗ, ರಾಕ್‌ಫೆಲ್ಲರ್ ಇನ್‌ಸ್ಟಿಟ್ಯೂಟ್ ಮತ್ತು ಜಾನ್ಸ್ ಹಾಪ್ಕಿನ್ಸ್ ವಿಶ್ವವಿದ್ಯಾಲಯದ ಅಲನ್ ಮೇಸನ್ ಚೆಸ್ನಿ ಪೇಪರ್ಸ್‌ನಲ್ಲಿವೆ.
ಬಾಹ್ಯ ಕೊಂಡಿಗಳು
ವರ್ಗ:Articles with hCards ವರ್ಗ:ಮಹಿಳಾ ವಿಜ್ಞಾನಿಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವಿಶ್ಲೇಷಕ ರಸಾಯನಶಾಸ್ತ್ರ
ಯಾವುದೇ ವಸ್ತುವಿನ ರಾಸಾಯನಿಕ ಗುಣಲಕ್ಷಣಗಳ ಅಧ್ಯಯನ ಹಾಗೂ ಇದಕ್ಕೆ ಉಪಯೋಗಿಸುವ ವಿಧಾನಗಳ ತಂತ್ರಜ್ಞಾನಕ್ಕೆ 'ವಿಶ್ಲೇಷಕ ರಸಾಯನಶಾಸ್ತ್ರ' ಎನ್ನುತ್ತಾರೆ.ವಿಜ್ಞಾನ ಹಾಗೂ ಕೈಗಾರಿಕೆಗಳ ಬೆಳವಣಿಗೆಗೆ ಇದು ಅತ್ಯಂತ ಉಪಯುಕ್ತ ಮಾಹಿತಿಯನ್ನು ಒದಗಿಸುತ್ತದೆ.ಉದಾಹರಣೆಗೆ ರಾಸಾಯನಿಕ ವಿಶ್ಲೇಷಣೆ ಮಾಲಿನ್ಯಗಳ ತೀವ್ರತೆಯ ಅಳತೆಗೆ,ವೈದ್ಯಕೀಯ ಕ್ಷೇತ್ರದಲ್ಲಿ ರೋಗಗಳ ಪತ್ತೆಗೆ,ಆಹಾರೋದ್ಯಮಗಳಲ್ಲಿ,ಔಷಧಗಳ ತಯಾರಿಕೆಯಲ್ಲಿ ವ್ಯಾಪಕವಾಗಿ ಬಳಕೆಯಲ್ಲಿದೆ. ವರ್ಗ:ರಸಾಯನಶಾಸ್ತ್ರ ವರ್ಗ:ವಿಶ್ಲೇಷಕ ರಸಾಯನಶಾಸ್ತ್ರ
ಜುಬುಲಿ
ಜನಪ್ರೀಯ ಜನಪದ ಆಟಗಳಲ್ಲಿ ಜುಬುಲಿಯು ಒ‍ಂದು.ಈ ಆಟದಲ್ಲಿ ಪಲ್ಲೇಯಾಕಾರದ ವಸ್ತುವನ್ನು ಬಳಸುವುದರಿಂದ ಪರ್ಯಾಯವಾಗಿ ಪಲ್ಲೇಯಾಟ ಎಂದು ಕರೆಯಲಾಗುತ್ತದೆ. ಸಾಮಾನ್ಯವಾಗಿ ಬಹುತೇಕ ಕಡೆ ಆಟದ ಸ್ವರೂಪ ಒಂದೇ ಆಗಿದ್ದರೂ ಅದರ ಪ್ರದರ್ಶನಗಳಲ್ಲಿ ಭಿನ್ನತೆ ಇರುತ್ತದೆ.ಬಳಸುವ ವಸ್ತು ,ಕೋಣೆಗಳ ಸಂಖ್ಯೆಯಿಂದಾಗಿ ಭಿನ್ನತೆಗಳು ಕಂಡು ಬರುತ್ತವೆ .ಇದು ಹುಡುಗಿಯರೇ ಆಡುವ ಆಟವಿದು.ಗಂಡು ಮಕ್ಕಳೂ ಆಡುವುಂಟು.ಆರು ವರ್ಷದಿಂದ ಹದಿನೆಂಟು ವರ್ಷದವರೆಗಿನ ಹುಡುಗಿಯರೇ ಈ ಆಟವನ್ನು ಇಷ್ಟ ಪಡುತ್ತಾರೆ.ಜುಬುಲಿ ಒಂದು ಹೊರಾಂಗಣ ಆಟ. ಹಾಗಾಗಿ ಇದು ಮನೆಯಂಗಳ,ಗದ್ದೆ ,ಮೈದಾನ,ರಸ್ತೆ ಬದಿ ಮೊದಲಾದ ಸ್ಥಳಗಳಲ್ಲಿ ಆಡುವ ಆಟವಾಗಿದೆ.ಆಟ ನಿರ್ಧಾರವಾದ ಬಳಿಕ ಆಟಗಾರರು ಜುಬುಲಿಯ ಕೊಣೇಯ ತಯಾರಿ,ಪಲ್ಲೆಯ ಹುಡುಕಾಟ,ನಿಯಮಗಳ ಚರ್ಚೆ,ಅದನ್ನು ವಿವರಿಸಿಕೊಳ್ಳುವುದನ್ನು ಮಡುತ್ತಾರೆ.ಈ ಆಟದಲ್ಲಿ ಪಲ್ಲೆ ಪ್ರಧಾನ.ಇದು ಒಂದು ಬಗೆಯ ಗಂಭೀರ ಆಟ.ಇಲ್ಲಿ ಇತರ ಜನಪದ ಆಟಗಳಾದ ಹುಲಿ-ದನ ಆಟಗಳಂತಲ್ಲ.ಇಲ್ಲಿ ಜಗಳ-ಟೀಕೆಗಳಿಗೆ ಅವಕಾಶವಿಲ್ಲ.ಸಹ ಆಟಗಾರರು ,ಆಟಗಾರರಲ್ಲದ ಪ್ರೇಕ್ಷಕರು ಈ ಆಟವನ್ನು ಆಸಕ್ತಿ ಮತ್ತು ಗಂಭೀರತೆಗಳಿಂದ ನೋಡುತ್ತಾರೆ.ಈ ಆಟದಲ್ಲಿ ಪಲ್ಲೆ ಪ್ರಧಾನವಾದ್ದರಿಂದ ಅದರ ಆಯ್ಕೆಯಲ್ಲಿ ಹೆಚ್ಚು ಗಮನ ಹರಿಸುತ್ತಾರೆ.ಪರಿಸರದಲ್ಲಿ ದೊರೆಯುವ ಮಡಿಕೆ ಚೂರು,ಚಪ್ಪಡೆ ಕಲ್ಲು,ಹಂಚಿನ ತುಂಡುಗಳನ್ನೇ ಹೆಚ್ಚಾಗಿ ಬಳಸುತ್ತಾರೆ.ಜುಬುಲಿ ಕೋಣೆಗಳನ್ನು ಆಯಾತಾಕಾರದ ಗೆರೆಗಳ ಒಳಗಡೆ ರಚಿಸುತ್ತಾರೆ.ನಾಲ್ಕು ಕೋಣೆ,೮ ಕೋಣೆ,೧೦ ಕೋಣೆಗಳ ಆಟಗಳನ್ನು ಆಡುವುದುಂಟು.ಇದು ಕೆಲವೊಮ್ಮೆ ಆಟಗಾರರ ಸಂಖ್ಯೆಯನ್ನು ಹೊಂದಿಕೊಂಡು ಕೋಣೆಗಳ ಸಂಖ್ಯೆ ನಿರ್ಧಾರವಾಗುತ್ತದೆ.ಕೋಣೆಗಳಿಗೆ ಸಂಖ್ಯೆಗಳನ್ನೇ ಕೊಡುವುದು ಹೆಚ್ಚು.ಪ್ರದರ್ಷನಗಳಲ್ಲಿ ಬೇರೆ ಬೇರೆ ವಿಧ ಮತ್ತು ನಿಯಮಗಳಿರುತ್ತದೆ.ಮೊದಲನೇಯ ಕೋಣೆ ದೇವರ ಕೋಣೆ.ಇದರ ಹೊರಗೆ ಗೆರೆ ಹಾಕಿದ ನಿರ್ದಿಷ್ಟ ಜಾಗದಿಂದ ನಿಂತು ಮೊದಲನೆಯ ಕೋಣೆಗೆ ಪಲ್ಲೆ ಹಾಕಬೇಕು.ಪಲ್ಲೆ ಹಾಕಿದ ನಂತರ ಆರಂಭದ ಕೋಣೆಯಿಂದಲೇ ಪಲ್ಲೆಯನ್ನು ಹಾಕಿ ಆಟ ಆರಂಭಿಸಬೇಕು. ಟೊಂಕ ಹಾಕಿ ಹಾಕಿದ ಪಲ್ಲೆಯನ್ನು ಮೆಟ್ಟಬೇಕು. ನಂತರ ಟೊಂಕ ಹಾಕಿ ಪ್ರತಿಯೊಂದು ಕೋಣೆಗೂ ಪಲ್ಲೆಯನ್ನು ತಳ್ಳುತ್ತಾ ಮುಂದೆ ಹೋಗಬೇಕು. ಆದರೆ ಗೆರೆಗಳನ್ನು ಮುಟ್ಟಬಾರದು. ಎಲ್ಲಾ ಕೋಣೆಗಳಿಗೂ ಸಾಗಿದ ನಂತರ ೨,೩,೪ ಕೋಣೆಗಳಲ್ಲಿ ನಿಂತು ಇಡೀ ಆಟವನ್ನು ಪುನರಾವರ್ತನೆ ಮಾಡಿದರೆ ಒಂದು ಸುತ್ತಿನ ಆಟ ಮುಗಿಯುತ್ತದೆ. ಹೀಗೆ ಬೇರೆ ಬೇರೆ ನಿಯಮದಂತೆ ಹತ್ತು ಸುತ್ತಿನವರೆಗಿನ ಅಟವನ್ನು ಆಡುವುದುಂಟು.
ಆಟದ ವಿಧಾನ
ಮೊದಲಿಗೆ ನಾಲ್ಕು ಚೌಕಾಕಾರಗಳ ಒಂದು ಅಂಕಣವನ್ನು ಹಾಕಿಕೊಳ್ಳುತ್ತಾರೆ. ನಂತರದಲ್ಲಿ ಅಂಕಣದ ಯಾವುದೇ ಒಂದು ಬದಿಯಿಂದ ಚಪ್ಪಟೆಯಾದ ಕಲ್ಲನ್ನು ಅಂಕಣದ ಮೊದಲ ಚೌಕಕ್ಕೆ ಹಾಕುವುದರ ಮೂಲಕ ಆಟವನ್ನು ಆರಂಭಿಸುತ್ತಾರೆ. ಮೊದಲ ಚೌಕಕ್ಕೆ ಹಾಕಿದಂತಹ ಕಲ್ಲನ್ನು ಒಂಟಿಕಾಲಿನಿಂದ ತುಳಿದು ಮುಂದಿನ ಚೌಕಕ್ಕೆ ಹಾಕುತ್ತಾರೆ. ನಂತರ ಎರಡು,ಮೂರು ಹೀಗೆ ನಾಲ್ಕನೇ ಚೌಕದಿಂದ ಹೊರಕ‍್ಕೆ ಹಾಕಿ ಅದನ್ನು ಎರಡು ಕಾಲಿನಿಂದ ತುಳಿದು ನಂತರದಲ್ಲಿ ಕೈಯಲ್ಲಿ ತೆಗೆದು ಕಲ್ಲನ್ನು ಮುಂದಿನ ಚೌಕಾಕಾರದ ಅಂಕಣಕ್ಕೆ ಹಾಕುವ ಮೂಲಕ ಆಟವನ್ನು ಮುಂದುವರಿಸುತ್ತಾರೆ.ನಂತರದಲ್ಲಿ ಎರಡನೇ ಸುತ್ತಿನಲ್ಲಿ ಕಪ್ಪೆನಾ ಕುಷಿನಾ ಎಂದು ಎದುರಾಳಿ ಬಳಿ ಕೇಳಿ. ಅವರು ಕಪ್ಪೆ ಎಂದರೆ ಮೊದಲ ಚೌಕಕ್ಕೆ ಹಾಕಿದ ಕಲ್ಲು ಕಾಣದಂತೆ ಎರಡು ಕಾಲಿನಿಂದ ಮುಚ್ಚುತ್ತಾರೆ. ನಂತರ ಮುಂದಿನ ಅಂಕಣಕ್ಕೆ ಕಲ್ಲನ್ನು ಕಾಲಿನಿಂದ ಮುಂದೂಡುತ್ತಾ ಆಟವನ್ನು ಮುಂದುವರೆಸುತ್ತಾರೆ.ಕುಷಿ ಎಂದು ಹೇಳಿದರೆ ಕಲ್ಲು ಎರಡು ಕಾಲುಗಳ ಮದ್ಯಭಾಗದಲ್ಲಿರುವಂತೆ ಆಟವನ್ನು ಆಡುತ್ತಾರೆ. ಮುಂದೆ ಆಟವನ್ನು ಕಲ್ಲನ್ನು ಒಂದು, ಎರಡು, ಮೂರು ಬೆರಳು,ಅಂಗೈ,ಕಣ್ಣು,ಹಣೆ ಮೇಲಿಟ್ಟು ಕಣ್ಣನ್ನು ಮುಚ್ಚಿ ಚೌಕಾಕಾರದ ಅಂಕಣದ ಮೇಲೆ ಹೋಗಿ ಅಂಕಣದಿಂದ ಕಲ್ಲನ್ನು ಹೊರಹಾಕುವ ಮೂಲಕ ಆಟವನ್ನು ಪೂರ್ಣಗೊಳಿಸುತ್ತಾರೆ.
ಭಾರತೀಯ ಕಂಪನಿಗಳು
ಭಾರತೀಯ ಕಂಪನಿಗಳು.
ಇತರ ಕಂಪನಿಗಳು
ವರ್ಗ:ಭಾರತೀಯ ಕಂಪನಿಗಳು ವರ್ಗ:ಭಾರತದ ಅರ್ಥ ವ್ಯವಸ್ಥೆ ವರ್ಗ:ಉದ್ಯಮ
ಭಾಗ್ಯಲಕ್ಷ್ಮೀ (ಕನ್ನಡ ಧಾರಾವಾಹಿ)
ಕಥೆ
ಅಕ್ಕ ತಂಗಿಯ ಬಾಂಧ್ಯವದ ಕಥೆಯ ಹಂದರವಾಗಿದೆ. ಭಾಗ್ಯ (ಸುಷ್ಮಾ ಕೆ. ರಾವ್‌) ಕಥೆಯ ನಾಯಕಿಯಾಗಿದ್ದು, ಜೀವನದಲ್ಲಿ ಏನೇ ಬಂದರೂ ಅದನ್ನು ಖುಷಿಯಿಂದ ಸ್ವಾಗತಿಸಿ, ಮನೆಯ ಜವಬ್ದಾರಿಯನ್ನು ಹೊತ್ತು ಇಡೀ ಜೀವನವನ್ನು ತನ್ನ ಸಂಸಾರಕ್ಕಾಗಿ ಮುಡಿಪಾಗಿಟ್ಟಿರುವ ಹೆಣ್ಣಾಗಿರುತ್ತಾಳೆ. ಬಾಲ್ಯದಲ್ಲೇ ತಂದೆ-ತಾಯಿಯನ್ನು ಕಳೆದು ಕೊಂಡ ಲಕ್ಷ್ಮೀಯನ್ನು (ಭೂಮಿಕಾ) ತನ್ನ ಮಗಳಂತೆ ಸಾಕಿದ್ದಾಳೆ. ಲಕ್ಷ್ಮೀಗೆ ಒಳ್ಳೆಯ ವರನ್ನು ಹುಡುಕಿ ಅವಳ ಮದುವೆ ಮಾಡುವ ಜವಬ್ಬಾರಿಯನ್ನು ಭಾಗ್ಯ ಹೊತ್ತಿದ್ದಾಳೆ. ಲಕ್ಷ್ಮೀ ಭಾಗ್ಯಳ ಚಿಕ್ಕಪ್ಪನ ಮಗಳಾಗಿದ್ದಾಳೆ. ಭಾಗ್ಯ ತನ್ನ ಗಂಡನಿಂದ ನಿಂದನೆಗೆ ಒಳಾಗಾಗುತ್ತಿರುತ್ತಾಳೆ. ಆದರೂ, ಈ ವಿಷಯವನ್ನು ಎಲ್ಲೂ ತೋರಿಸದೇ ನಗು ಮುಖದಿಂದ ಜೀವನವನ್ನು ನಿರ್ವಹಿಸುತ್ತ ಇರುತ್ತಾಳೆ.
ಕಲಾವಿದರು
ನಿಹಾರ್‌ ಗೌಡ: ತನ್ಮಯ್ ಆಗಿ; ಭಾಗ್ಯ ಮತ್ತು ತಾಂಡವ್‌ ಮಗ.
ಉಲ್ಲೇಖಗಳು
ವರ್ಗ:ಕಲರ್ಸ್ ಕನ್ನಡದ ಧಾರಾವಾಹಿ ವರ್ಗ:ಕನ್ನಡ ಧಾರಾವಾಹಿ
ರಾಜೋದಕ
right|thumb|ರಾಜೋದಕ. ರಾಜೋದಕ(Aqua regia) ನೈಟ್ರಿಕ್ ಅಮ್ಲ ಹಾಗೂ ಹೈಡ್ರೊಕ್ಲೋರಿಕ್ ಆಮ್ಲಗಳ ಮಿಶ್ರಣ.ಇದು ಮೊದಲ ಬಾರಿಗೆ ೧೪ನೇ ಶತಮಾನದಲ್ಲಿ ಕಂಡುಬಂದಿದೆ.ಇದು ರಾಜಲೋಹಗಳೆಂದು ಪರಿಗಣಿತವಾದ ಚಿನ್ನ ಹಾಗೂ ಪ್ಲಾಟಿನಮ್ ಗಳನ್ನು ಕರಗಿಸುವುದರಿಂದ ಲ್ಯಾಟಿನ್ ಭಾಷೆಯಲ್ಲಿ ಇದನ್ನು ಅಕ್ವಾ ರೆಜಿಯಾ (Aqua regia) ಎಂದರೆ ರಾಜ ದ್ರವ್ಯ ಎಂದು ಕರೆದರು.ಇದನ್ನು ೧:೩ರ ಪ್ರಮಾಣದಲ್ಲಿ ಪ್ರಬಲ ನೈಟ್ರಿಕ್ ಅಮ್ಲ ಹಾಗೂ ಹೈಡ್ರೋಕ್ಲೋರಿಕ್ ಆಮ್ಲಗಳನ್ನು ಬೆರೆಸಿ ತಯಾರಿಸುತ್ತಾರೆ.ಇದನ್ನು ಮಿಶ್ರಣ ಮಾಡುವಾಗ ಪ್ರಬಲ ಆಮ್ಲಕಾರಕವಾದ ನೈಟ್ರೋಸಿಲ್ ಕ್ಲೋರೈಡ್ ಹಾಗೂ ಕ್ಲೋರಿನ್ ಅನಿಲವಾಗಿ ಪರಿವರ್ತಿತವಾಗುತ್ತದೆ.ಈ ಮಿಶ್ರಣ ಹಾಗೂ ಹೆಚ್ಚಿನ ಹೈಡ್ರೋಕ್ಲೋರಿಕ್ ಆಮ್ಲ ಸೇರಿ ಲೋಹಗಳನ್ನು ಕರಗಿಸುತ್ತದೆ.ಇದನ್ನು ಹಲವಾರು ಕೈಗಾರಿಕೆಗಳಲ್ಲಿ ಲೋಹಗಳನ್ನು ಶುಚಿಮಾಡಲು,ಗಾಜಿನ ಮೇಲೆ ಎಚ್ಚಿಸಲು (etching), ಗಾಜಿನ ಕೊಳವೆಗಳ ಶುದ್ಧೀಕರಣಕ್ಕೆ ಉಪಯೋಗಿಸುತ್ತಾರೆ.ವಿಶ್ಲೇಷಕ ರಸಾಯನಶಾಸ್ತ್ರದಲ್ಲಿ ಹೆಚ್ಚಿನ ಪ್ರಮಾಣದಲ್ಲಿ ಬಳಕೆಯಲ್ಲಿದೆ.
ಉಲ್ಲೇಖಗಳು
ವರ್ಗ:ರಸಾಯನಶಾಸ್ತ್ರ ವರ್ಗ:ವಿಶ್ಲೇಷಕ ರಸಾಯನಶಾಸ್ತ್ರ ವರ್ಗ:ಆಮ್ಲಗಳು
ಕ್ಯಾಲ್ಗರಿ
ಕ್ಯಾಲ್ಗರಿ ಯು ಕೆನಡಾದ ಆಲ್ಬರ್ಟಾ ಪ್ರಾಂತ್ಯದ ಅತಿ ದೊಡ್ಡ ನಗರವಾಗಿದೆ. ಇದು ಈ ಪ್ರಾಂತ್ಯದ ದಕ್ಷಿಣಕ್ಕೆ, ಅಡಿಗುಡ್ಡ ಮತ್ತು ಪ್ರೇರಿ ಪ್ರದೇಶದಲ್ಲಿ, ಕೆನಡಿಯನ್ ರಾಕೀಸ್‌‌ನ ಮುಂಭಾಗದ ಶ್ರೇಣಿಗಳಿಂದ(ಫ್ರಂಟ್ ರೇಂಜಸ್) ಸರಿಸುಮಾರು 80 km ಪೂರ್ವ ಭಾಗಕ್ಕೆ ನೆಲೆಸಿದೆ. ಈ ನಗರವು ಆಲ್ಬರ್ಟಾದ ಹುಲ್ಲುಗಾವಲು ಪ್ರದೇಶದಲ್ಲಿದೆ.
2006ರಲ್ಲಿ ಕ್ಯಾಲ್ಗರಿ ನಗರವು 988,193ರಷ್ಟು ಜನಸಂಖ್ಯೆಯನ್ನು ಹೊಂದುವುದರೊಂದಿಗೆ ಅದನ್ನು ರಾಷ್ಟ್ರದಲ್ಲಿ ಮೂರನೇ-ಅತಿದೊಡ್ಡ ಹಾಗೂ ಆಲ್ಬರ್ಟಾದಲ್ಲಿ ಅತ್ಯಂತ ದೊಡ್ಡ ನಗರವನ್ನಾಗಿಸಿತ್ತು. ಸಂಪೂರ್ಣ ಮೆಟ್ರೊಪಾಲಿಟನ್ ಪ್ರದೇಶವು 2006ರಲ್ಲಿ 1,079,310ರಷ್ಟು ಜನಸಂಖ್ಯೆ ಹೊಂದಿತ್ತು, ಆ ಮೂಲಕ ಅದು ಕೆನಡಾದಲ್ಲೇ ಐದನೇ-ಅತಿದೊಡ್ಡ ಸೆನ್ಸಸ್ ಮೆಟ್ರೊಪಾಲಿಟನ್ ಏರಿಯಾ (CMA)ವಾಗಿತ್ತು. 2009ರಲ್ಲಿ ಕ್ಯಾಲ್ಗರಿಯ ಮೆಟ್ರೊಪಾಲಿಟನ್ ಜನಸಂಖ್ಯೆಯು 1,230,248ರಷ್ಟಿದೆಯೆಂದು ಅಂದಾಜಿಸಲಾಗಿದೆ, ಆ ಮೂಲಕ ಅದನ್ನು ಕೆನಡಾದಲ್ಲೇ ನಾಲ್ಕನೇ-ಅತಿದೊಡ್ಡ CMA ಆಗಿ ಮಾಡಿದೆ.
ಇದು ಎಡ್ಮಂಟನ್‌ಗೆ 294 kmನಷ್ಟು ಪೂರ್ವಾಭಿಮುಖವಾಗಿದೆ. ಈ ನಗರಗಳ ನಡುವಿನ ವಿರಳ ಜನಸಾಂದ್ರತೆಯಿರುವ ಪ್ರದೇಶವನ್ನು ಸಂಖ್ಯಾಶಾಸ್ತ್ರಜ್ಞರು "ಕ್ಯಾಲ್ಗರಿ–ಎಡ್ಮಂಟನ್‌ ಕಾರಿಡಾರ್" ಎಂದು ಕರೆಯುತ್ತಾರೆ. ಕ್ಯಾಲ್ಗರಿಯು ಟೊರೊಂಟೊ ಮತ್ತು ವ್ಯಾನ್ಕೂವರ್‌‌ನ ಮಧ್ಯೆ ಅತಿದೊಡ್ಡ ಕೆನಡಾದ ಮೆಟ್ರೊಪಾಲಿಟನ್ ಪ್ರದೇಶವಾಗಿದೆ.
ಕ್ಯಾಲ್ಗರಿಯು ಚಳಿಗಾಲದ ಕ್ರೀಡೆಗಳಿಗೆ ಮತ್ತು ಪರಿಸರಸ್ನೇಹಿ-ಪ್ರವಾಸೋದ್ಯಮಕ್ಕೆ ಉತ್ತಮ ಸ್ಥಳವಾಗಿದೆ. ಇದು ನಗರದ ಹತ್ತಿರ ಮತ್ತು ಮೆಟ್ರೊಪಾಲಿಟನ್ ಪ್ರದೇಶದಲ್ಲಿ ಹಲವಾರು ಪ್ರಮುಖ ಗಿರಿಧಾಮಗಳನ್ನು ಹೊಂದಿದೆ. ಕ್ಯಾಲ್ಗರಿಯ ಆರ್ಥಿಕ ಚಟುವಟಿಕೆಯು ಮುಖ್ಯವಾಗಿ ಪೆಟ್ರೋಲಿಯಂ ಉದ್ಯಮದಲ್ಲಿ ಕೇಂದ್ರಿಕೃತವಾಗಿದೆ. ಕೃಷಿ, ಪ್ರವಾಸೋದ್ಯಮ ಮತ್ತು ಉನ್ನತ ತಂತ್ರಜ್ಞಾನದ ಉದ್ಯಮಗಳೂ ಸಹ ಈ ನಗರದ ಆರ್ಥಿಕ ಬೆಳವಣಿಗೆಗೆ ಕೊಡುಗೆ ನೀಡಿವೆ. 1988ರಲ್ಲಿ ಕ್ಯಾಲ್ಗರಿಯು ಒಲಿಂಪಿಕ್ ಚಳಿಗಾಲದ ಕ್ರೀಡೆಯನ್ನು ನಡೆಸಿಕೊಟ್ಟ ಕೆನಡಾದ ಮೊದಲ ನಗರವಾಗಿದೆ.
ಮೊದಲ ವಾಸ್ತವ್ಯ
ಕ್ಯಾಲ್ಗರಿ ಪ್ರದೇಶದಲ್ಲಿ ಯುರೋಪಿಯನ್ನರು ನೆಲೆಸುವುದಕ್ಕಿಂತ ಮೊದಲು ಕ್ಲೋವಿಸ್‌ಗಿಂತ-ಹಿಂದಿನ ಜನರು ವಾಸಿಸುತ್ತಿದ್ದರು, ಅವರ ಅಸ್ತಿತ್ವವು 11,000 ವರ್ಷಗಳಷ್ಟು ಹಿಂದಿನದೆಂದು ಪತ್ತೆ ಹಚ್ಚಲಾಗಿದೆ. 1787ರಲ್ಲಿ ನಕ್ಷೆಗಾರ ಡೇವಿಡ್ ಥಾಮ್ಸನ್ ಬೊ ನದಿ ಬದಿಯಾದ್ಯಂತ ಬೀಡು ಬಿಟ್ಟಿದ್ದ ಪೈಗನ್‌ ತಂಡದೊಂದಿಗೆ ಆ ಚಳಿಗಾಲ ಕಳೆದನು. ಆತನು ಆ ಪ್ರದೇಶಕ್ಕೆ ಭೇಟಿ ನೀಡಿದ ಮೊದಲ ಯುರೋಪಿಯವನಾಗಿದ್ದಾನೆ. ಜಾನ್ ಗ್ಲೆನ್ ಎಂಬುವವನು 1873ರಲ್ಲಿ ಕ್ಯಾಲ್ಗರಿ ಪ್ರದೇಶದಲ್ಲಿ ವಾಸಿಸಿದ ಮೊದಲ ಯುರೋಪಿಯನ್ ನಿವಾಸಿಯಾಗಿದ್ದಾನೆ. ಅಲ್ಲಿನ ಸ್ಥಳೀಯ ಜೀವನ ಶೈಲಿಯು 1870ರ ಉತ್ತರಾರ್ಧದವರೆಗೆ ಹೆಚ್ಚುಕಡಿಮೆ ಯಾವುದೇ ಬದಲಾವಣೆಗಳಿಲ್ಲದೆ ಉಳಿದಿತ್ತು. ಆ ನಂತರ ಯುರೋಪಿಯನ್ನರು ಮೂಲನಿವಾಸಿಗಳೊಂದಿಗೆ ಸೇರಿಕೊಂಡು ಅಲ್ಲಿನ ಕಾಡುಕೋಣಗಳನ್ನು ಅವು ಸಂಪೂರ್ಣವಾಗಿ ಅಳಿದುಹೋಗುವಷ್ಟು ಬೇಟೆಯಾಡಿದರು.
ಈ ಪ್ರದೇಶವು ನಾರ್ತ್-ವೆಸ್ಟ್ ಮೌಂಟೆಡ್ ಪೋಲೀಸ್‌ (ಈಗ ರಾಯಲ್ ಕೆನಡಿಯನ್ ಮೌಂಟೆಡ್ ಪೋಲೀಸ್‌ ಅಥವಾ RCMP)‌ನ ಸ್ಥಾನವಾಯಿತು. ಪಶ್ಚಿಮ ಬಯಲು ಪ್ರದೇಶವನ್ನು U.S.ನ ವಿಸ್ಕಿ ವ್ಯಾಪಾರಿಗಳಿಂದ ರಕ್ಷಿಸಲು ಮತ್ತು ತುಪ್ಪುಳ ವ್ಯಾಪಾರವನ್ನು ಕಾಪಾಡಲು 1875ರಲ್ಲಿ NWMP ಪಡೆಯನ್ನು ನೇಮಿಸಲಾಯಿತು. NWMP ಅಧಿಕಾರಿ ಎಫ್ರೆಮ್-A. ಬ್ರಿಸೆಬಾಯ್ಸ್‌ನಿಂದಾಗಿ ಮೂಲತಃ ಫೋರ್ಟ್ ಬ್ರಿಸೆಬಾಯ್ಸ್ ಎಂಬ ಹೆಸರಿದ್ದ ಇದಕ್ಕೆ 1876ರಲ್ಲಿ ಕೊಲೊನೆಲ್ ಜೇಮ್ಸ್ ಮ್ಯಾಕ್ಲಿಯಾಡ್ ಫೋರ್ಟ್ ಕ್ಯಾಲ್ಗರಿ ಎಂದು ಮರುಹೆಸರು ನೀಡಿದನು. ಇದನ್ನು ನಂತರ ಸ್ಕಾಟ್‌ಲ್ಯಾಂಡ್‌ನ ಮುಲ್ ದ್ವೀಪದ ಆಧಾರದಲ್ಲಿ ಕ್ಯಾಲ್ಗರಿ ಎಂದು ಹೆಸರಿಸಲಾಯಿತು. ಈ ನಗರದ ಹೆಸರಿನ ಬಗ್ಗೆ ಕೆಲವು ವಿವಾದಗಳಿವೆ. ಕಾಲ್ಡ್ ಮತ್ತು ಗಾರ್ಟ್  ಪದಗಳು, 'ಶೀತಲ' ಮತ್ತು 'ಉದ್ಯಾನ' ಎಂಬರ್ಥವಿದೆ, ಹಳೆಯ ನಾರ್ಸ್ ಪದಗಳಿಗೆ ಹೋಲಿಕೆಯನ್ನು ಹೊಂದಿವೆ. ಅಲ್ಲದೇ ಅವನ್ನು ಇನ್ನರ್ ಹೆಬ್ರಿಡ್ಸ್‌ನಲ್ಲಿ ವಾಸಿಸುತ್ತಿದ್ದ ವಿಕಿಂಗ್‌ಗಳು ಹೆಸರಿಸುವಾಗ ಬಳಸುತ್ತಿದ್ದರು ಎಂದು ಮುಲ್ ದ್ವೀಪದಲ್ಲಿನ ವಸ್ತುಸಂಗ್ರಹಾಲಯವು ವಿವರಣೆಯನ್ನು ನೀಡುತ್ತದೆ. ಪರ್ಯಾಯವಾಗಿ, ಆ ಹೆಸರು ಗೇಲಿಕ್ ಕಾಲ ಘೆರೈಧ್ ‌ನಿಂದ, ಅಂದರೆ 'ಹುಲ್ಲುಗಾವಲು ತೀರ', ಎಂಬುದರಿಂದ ಬಂದಿರಬಹುದು.
1885ರಲ್ಲಿ ಸ್ಥಾಪನೆಯಾದ ಬ್ಯಾನ್ಫ್ ನ್ಯಾಷನಲ್ ಪಾರ್ಕ್‌ ಬ್ಯಾನ್ಫ್ ಸ್ಪ್ರಿಂಗ್ಸ್ ಹೋಟೆಲ್ ಒಂದಿಗೆ ನಿಧಾನವಾಗಿ ಬೆಳೆದು ಈಗ ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಪ್ರವಾಸಿಗರ ಆಕರ್ಷಣೆಯಾಗಿದೆ. ಮೊದಲು ಈ ಉದ್ಯಾನಕ್ಕಿದ್ದ ಮುಖ್ಯ ದಾರಿಯೆಂದರೆ ಕೆನಡಿಯನ್ ಪೆಸಿಫಿಕ್ ರೈಲ್ವೆ(CPR), ಇದು ಬ್ಯಾನ್ಫ್ ಸ್ಪ್ರಿಂಗ್ಸ್ ಹೋಟೆಲ್ಅನ್ನು ನಿರ್ಮಿಸಿದುದು ಮಾತ್ರವಲ್ಲದೆ, ಈ ಪ್ರದೇಶಕ್ಕೆ ಅತಿ ಹೆಚ್ಚಿನ ಪ್ರವಾಸಿಗರನ್ನು ತರುತ್ತಿತ್ತು. ಈಗ ಹತ್ತಿರದಲ್ಲಿ ವಿಮಾನ ನಿಲ್ದಾಣವನ್ನು ಹೊಂದಿರುವುದರಿಂದ ಕ್ಯಾಲ್ಗರಿಯು ಉದ್ಯಾನಕ್ಕೆ ಹೋಗುವವರಿಗೆ ಪ್ರಮುಖ ತಂಗುದಾಣವಾಗಿದೆ.
1886ರ ಕ್ಯಾಲ್ಗರಿ ಬೆಂಕಿ ಅನಾಹುತವು 1886ರ ನವೆಂಬರ್ 7ರಂದು ಸಂಭವಿಸಿತು. ಇದರಲ್ಲಿ 14 ಕಟ್ಟಡಗಳು ನೆಲಸಮವಾಗಿ, ಸುಮಾರು $103,200ರಷ್ಟು ಹಾನಿಯಾಗಿತ್ತೆಂದು ಅಂದಾಜಿಸಲಾಗಿದೆ. ಈ ಘಟನೆಯಲ್ಲಿ ಯಾರೂ ಸಾಯಲಿಲ್ಲ ಅಥವಾ ಯಾರಿಗೂ ಗಾಯವಾಗಲಿಲ್ಲ. ಇದು ಮತ್ತೊಮ್ಮೆ ಎಂದೂ ಸಂಭವಿಸಬಾರದೆಂದು ನಗರದ ಅಧಿಕಾರಿಗಳು, ನಗರದಲ್ಲಿರುವ ಎಲ್ಲಾ ದೊಡ್ಡ ಕಟ್ಟಡಗಳನ್ನು ಪಾಸ್ಕಪೂ ಮರಳಗಲ್ಲಿನಿಂದ ನಿರ್ಮಿಸಬೇಕೆಂಬ ಕಾನೂನು ತಂದರು.
ಕೆನಡಿಯನ್ ಪೆಸಿಫಿಕ್ ರೈಲ್ವೆಯು 1883ರಲ್ಲಿ ಕ್ಯಾಲ್ಗರಿಯನ್ನು ತಲುಪಿ, ಅಲ್ಲಿ ಒಂದು ರೈಲು ನಿಲ್ದಾಣವು ನಿರ್ಮಾಣವಾದ ನಂತರ, ನಗರವು ಪ್ರಮುಖ ವಾಣಿಜ್ಯ ಮತ್ತು ಕೃಷಿ ಕೇಂದ್ರವಾಗಿ ಬೆಳೆಯಲು ಪ್ರಾರಂಭಿಸಿತು. ಕೆನಡಿಯನ್ ಪೆಸಿಫಿಕ್ ರೈಲ್ವೆಯ ಪ್ರಧಾನ ಕಛೇರಿಯು ಇದು ಕ್ಯಾಲ್ಗರಿಯಲ್ಲಿದೆ. ಕ್ಯಾಲ್ಗರಿಯು ಅಧಿಕೃತವಾಗಿ ಒಂದು ನಗರವಾಗಿ 1884ರಲ್ಲಿ ಒಂದುಗೂಡಿತು. ಆಗ ಜಾರ್ಜ್ ಮುರ್ಡಾಚ್ ಅದರ ಮೊದಲ ಮೇಯರ್ ಆದನು. 1894ರಲ್ಲಿ ಇದು "ದಿ ಸಿಟಿ ಆಫ್ ಕ್ಯಾಲ್ಗರಿ"ಯಾಗಿ ಏಕೀಕೃತವಾಯಿತು, ಅದು ಆಗ ಈಶಾನ್ಯ ಪ್ರಾಂತ್ಯಗಳಲ್ಲಿ ಒಂದು ಪ್ರದೇಶವಾಗಿತ್ತು. ರೈಲು ಸಂಚಾರ ಬಂದ ನಂತರ ಡೊಮೀನಿಯನ್ ಸರ್ಕಾರವು ಹುಲ್ಲುಗಾವಲು ಪ್ರದೇಶವನ್ನು ಕಡಿಮೆ ಬೆಲೆಗೆ (ಸುಮಾರು 100,000 ಎಕರೆಗಳಷ್ಟು ಪ್ರತಿ ವರ್ಷಕ್ಕೆ ಒಂದು ಎಕರೆಗೆ ಒಂದು ಸೆಂಟ್ ಮೌಲ್ಯದಲ್ಲಿ) ಗುತ್ತಿಗೆ ನೀಡಲು ಆರಂಭಿಸಿತು. ಇದರಿಂದಾಗಿ ಕ್ಯಾಲ್ಗರಿಯ ಹತ್ತಿರದ ಗಡಿಯಾಚೆಯ ರಾಷ್ಟ್ರದಲ್ಲಿ ಹೆಚ್ಚಿನ ಪ್ರಮಾಣದಲ್ಲಿ ಜಾನುವಾರು ಸಾಕುವ ಚಟುವಟಿಕೆಗಳು ಆರಂಭವಾದವು. ಸಾಗಣೆ ಮತ್ತು ವಿತರಣಾ ಕೇಂದ್ರವಾಗಿದ್ದ ಕ್ಯಾಲ್ಗರಿಯು ಅತಿ ಶೀಘ್ರದಲ್ಲಿ ಕೆನಡಾದ ಜಾನುವಾರು ಮಾರಾಟ ಮತ್ತು ಮಾಂಸ-ಪ್ಯಾಕ್ ಮಾಡುವ ಉದ್ಯಮದ ಕೇಂದ್ರವಾಯಿತು.
1896ರಿಂದ 1914ರವರೆಗಿನ ಅವಧಿಯಲ್ಲಿ ಉಚಿತ "ಗೃಹ ಸಂಕೀರ್ಣ" ಭೂಮಿಯ ಮಾರಾಟಕ್ಕೆ ಪ್ರತಿಕ್ರಿಯೆಯಾಗಿ ಪ್ರಪಂಚದ ಎಲ್ಲಾ ಕಡೆಗಳಿಂದಲೂ ನಿವಾಸಿಗಳು ಆ ಪ್ರದೇಶದಲ್ಲಿ ಭಾರಿ ಪ್ರಮಾಣದಲ್ಲಿ ಸೇರಿದರು. ಕೃಷಿ ಮತ್ತು ಜಾನುವಾರು ಕ್ಷೇತ್ರ ನಡೆಸುವುದು ಸ್ಥಳೀಯ ಆರ್ಥಿಕ ವ್ಯವಸ್ಥೆಯ ಪ್ರಮುಖ ಅಂಶಗಳಾದವು. ಅಲ್ಲದೇ ಕ್ಯಾಲ್ಗರಿಯ ಭವಿಷ್ಯ ರೂಪಿಸುವಲ್ಲಿ ಮುಖ್ಯ ಪಾತ್ರ ವಹಿಸಿದವು. ಈಗಲೂ ವರ್ಷಂಪ್ರತಿ ಜುಲೈನಲ್ಲಿ ನಡೆಯುವ ಜಗತ್ಪ್ರಸಿದ್ಧ ಕ್ಯಾಲ್ಗರಿ ಸ್ಟ್ಯಾಂಪೀಡ್ ಸಣ್ಣ ಕೃಷಿ ಮೇಳದಿಂದ ಬೆಳವಣಿಗೆ ಹೊಂದಿತು. ನಾಲ್ಕು ಶ್ರೀಮಂತ ಜಾನುವಾರು-ಕ್ಷೇತ್ರ-ಇಟ್ಟಿರುವವರಿಂದ(ರಾಂಚರ್) 1912ರಲ್ಲಿ ಆರಂಭವಾದ ಇಲ್ಲಿನ ಗೋವಳಿಕೆ(ಜಾನುವಾರು) ಪ್ರದರ್ಶನವು ಇಂದು ಪ್ರಪಂಚದಲ್ಲೇ ಅತಿ ಶ್ರೇಷ್ಠ ಹೊರಾಂಗಣ ಪ್ರದರ್ಶನವಾಗಿದೆ.
ತೈಲ ಉತ್ಪಾದನೆಯ ಏರಿಕೆ
ತೈಲವು ಆಲ್ಬರ್ಟಾದಲ್ಲಿ 1902ರಲ್ಲಿ ಮೊದಲು ಕಂಡುಹಿಡಿಯಲ್ಪಟ್ಟಿತು. ಆದರೆ ಇದು ಈ ಪ್ರಾಂತ್ಯದಲ್ಲಿ 1947ರಲ್ಲಿ ತೈಲದ ಭಾರಿ ನಿಕ್ಷೇಪಗಳು ಪತ್ತೆಯಾಗುವವರೆಗೆ ಪ್ರಮುಖ ಉದ್ಯಮವಾಗಲಿಲ್ಲ. ಕ್ಯಾಲ್ಗರಿಯು ಅತಿ ಶೀಘ್ರದಲ್ಲಿ ತೈಲ ಉತ್ಪಾದನೆಯಲ್ಲಿ ಏರಿಕೆಯನ್ನು ಕಂಡ ಕೇಂದ್ರವಾಯಿತು. 1973ರ ಅರಬ್ ತೈಲ ವಾಣಿಜ್ಯ ಪ್ರತಿಬಂಧಕಾಜ್ಞೆಯಿಂದಾಗಿ ತೈಲ ಬೆಲೆಯು ಏರಿದಾಗ ಈ ನಗರದ ಆರ್ಥಿಕ ಸ್ಥಿತಿಯು ಅಭಿವೃದ್ಧಿ ಹೊಂದಿತು. ಇಲ್ಲಿನ ಜನಸಂಖ್ಯೆಯು 1971ರಿಂದ (403,000) 1989ರವರೆಗಿನ (675,000) ಹದಿನೆಂಟು ವರ್ಷಾವಧಿಯಲ್ಲಿ 272,000ನಷ್ಟು ಹೆಚ್ಚಾಯಿತು. ಅಲ್ಲದೇ ಮುಂದಿನ ಹದಿನೆಂಟು ವರ್ಷಗಳಲ್ಲಿ 345,000ನಷ್ಟು ಹೆಚ್ಚಾಯಿತು (2007ರಲ್ಲಿ 1,020,000ನಷ್ಟಾಗಿತ್ತು). ಈ ಅಭಿವೃದ್ಧಿಯ ವರ್ಷಗಳಲ್ಲಿ ಅನೇಕ ಗಗನಚುಂಬಿ ಕಟ್ಟಡಗಳನ್ನು ನಿರ್ಮಿಸಲಾಯಿತು ಹಾಗೂ ಕಡಿಮೆ-ಅಂತಸ್ತುಗಳುಳ್ಳ ಕಟ್ಟಡಗಳನ್ನೊಳಗೊಂಡ ನಗರವು ಅತಿ ಶೀಘ್ರದಲ್ಲಿ ಎತ್ತರದ ಕಟ್ಟಡಗಳಿಂದ ತುಂಬಿಹೋಯಿತು, ಈ ಶೈಲಿಯು ಇಂದೂ ಸಹ ಮುಂದುವರಿದಿದೆ.
ಕ್ಯಾಲ್ಗರಿಯ ಆರ್ಥಿಕ ಸ್ಥಿತಿಯು ತೈಲ ಉದ್ಯಮದೊಂದಿಗೆ ಹೆಚ್ಚು ನಿಕಟ ಸಂಬಂಧ ಹೊಂದಿತ್ತು. ನಗರದ ಅಭಿವೃದ್ಧಿಯು 1981ರಲ್ಲಿ ತೈಲದ ಸರಾಸರಿ ವಾರ್ಷಿಕ ಬೆಲೆಯೊಂದಿಗೆ ಅತ್ಯುನ್ನತ ಮಟ್ಟಕ್ಕೆ ಏರಿತು. ಅನಂತರದ ತೈಲ ಬೆಲೆಯಲ್ಲಿನ ಇಳಿಕೆಯು, ತೈಲ ಉದ್ಯಮ ಮತ್ತು ಅದರ ಪರಿಣಾಮವಾಗಿ ಸಂಪೂರ್ಣ ಕ್ಯಾಲ್ಗರಿ ಆರ್ಥಿಕ ಸ್ಥಿತಿಯು ಕುಸಿಯಲು ಕಾರಣವಾಯಿತು. ಆದರೆ ಕಡಿಮೆ ತೈಲ ಬೆಲೆಯು 1990ರವರೆಗೆ ಸಂಪೂರ್ಣವಾಗಿ ಚೇತರಿಸಿಕೊಳ್ಳದಂತೆ ಮಾಡಿತು.
ಇತ್ತೀಚಿನ ಇತಿಹಾಸ
ಇಂಧನ ಕ್ಷೇತ್ರವು ಅತಿ ಹೆಚ್ಚಿನ ಕಾಲ್ಗರಿಯನ್ನರಿಗೆ ಉದ್ಯೋಗ ನೀಡಿದರೂ, 1980ರ ಆರಂಭದಲ್ಲಿನ ಆರ್ಥಿಕ ಕುಸಿತದಿಂದಾದ ಪತನವು ಗಮನಾರ್ಹವಾಗಿತ್ತು. ಅಲ್ಲದೇ ನಿರುದ್ಯೋಗ ದರವೂ ಅತಿ ಹೆಚ್ಚಾಗಿತ್ತು. ಆದರೆ ಆ ದಶಕದ ಕೊನೆಯಲ್ಲಿ ಆರ್ಥಿಕ ಸ್ಥಿತಿ ಚೇತರಿಸಿತು. ಕ್ಯಾಲ್ಗರಿಯು ತೈಲ ಮತ್ತು ಅನಿಲಕ್ಕೆ ಹೆಚ್ಚು ಮಹತ್ವ ನೀಡಲು ಸಮರ್ಥವಾಗಿಲ್ಲ. ಅಲ್ಲದೇ ನಗರವು ಆರ್ಥಿಕವಾಗಿ ಮತ್ತು ಸಾಂಸ್ಕೃತಿವಾಗಿ ಹೆಚ್ಚು ವೈವಿಧ್ಯಮಯವಾಗಿದೆ, ಎಂಬುದನ್ನು ಅತಿ ಶೀಘ್ರದಲ್ಲಿ ಕಂಡುಕೊಂಡಿತು. ಈ ಹಿನ್‌ಸರಿತದ ಅವಧಿಯು ಮಧ್ಯಮ-ಗಾತ್ರದ ಮತ್ತು ಹೆಚ್ಚುಕಡಿಮೆ ವಿಶಿಷ್ಟ ಲಕ್ಷಣಗಳಿಲ್ಲದ ಪ್ರೇರಿ ನಗರವಾದ ಕ್ಯಾಲ್ಗರಿಯನ್ನು ಪ್ರಮುಖ ರಾಷ್ಟ್ರೀಯ-ಪ್ರತಿಬಂಧಕವಿಲ್ಲದ ನಗರವಾಗಿ ಮತ್ತು ವೈವಿಧ್ಯತೆಯ ಕೇಂದ್ರವಾಗಿ ಮಾಡಿತು. ಈ ಬದಲಾವಣೆಯು 1988ರ ಫೆಬ್ರವರಿಯಲ್ಲಿ ನಗರವು XV ಒಲಿಂಪಿಕ್ ಚಳಿಗಾಲದ ಕ್ರೀಡೆಯನ್ನು ನಡೆಸಿಕೊಟ್ಟಾಗ ಅತ್ಯುತ್ತಮ ಸ್ಥಿತಿ ತಲುಪಿತು. ಈ ಕ್ರೀಡೆಯ ಯಶಸ್ಸು ನಗರವನ್ನು ಪ್ರಪಂಚ ಮಟ್ಟದಲ್ಲಿ ಪ್ರಸಿದ್ಧಿ ಪಡೆಯುವಂತೆ ಮಾಡಿತು.
ತೈಲ ಬೆಲೆಯ ಏರಿಕೆಯಿಂದಾಗಿ ಕ್ಯಾಲ್ಗರಿ ಮತ್ತು ಆಲ್ಬರ್ಟಾದ ಆರ್ಥಿಕ ಸ್ಥಿತಿಯು 2008ರ ಕೊನೆಯವರೆಗೆ ಅಭಿವೃದ್ಧಿ ಕಂಡಿತು. ಸುಮಾರು 1.1 ದಶಲಕ್ಷ ಜನಸಂಖ್ಯೆ ಹೊಂದಿರುವ ಈ ಪ್ರದೇಶವು ರಾಷ್ಟ್ರದಲ್ಲೇ ಅತ್ಯಂತ ವೇಗವಾಗಿ ಬೆಳೆಯುತ್ತಿರುವ ಆರ್ಥಿಕ ಸ್ಥಿತಿಯನ್ನು ಹೊಂದಿತ್ತು. ತೈಲ ಮತ್ತು ಅನಿಲ ಉದ್ಯಮವು ಆರ್ಥಿಕ ಸ್ಥಿತಿಯ ಪ್ರಮುಖ ಭಾಗವಾಗಿದ್ದರೂ, ನಗರವು ಪ್ರವಾಸೋದ್ಯಮ ಮತ್ತು ಉನ್ನತ-ತಂತ್ರಜ್ಞಾನ ಕೈಗಾರಿಕೆಯಂತಹ ಇತರ ಕ್ಷೇತ್ರಗಳಲ್ಲಿ ಬಂಡವಾಳ ಹೂಡಲು ಆರಂಭಿಸಿತು. ಈ ನಗರದ ಅನೇಕ ಉತ್ಸವಗಳು ಮತ್ತು ಆಕರ್ಷಣೆಗಳಿಗಾಗಿ, ವಿಶೇಷವಾಗಿ ಕ್ಯಾಲ್ಗರಿ ಸ್ಟ್ಯಾಂಪೀಡ್‌‌ಗಾಗಿ, ಇಂದು ಸುಮಾರು 3.1 ದಶಲಕ್ಷ ಮಂದಿ ನಗರಕ್ಕೆ ವಾರ್ಷಿಕವಾಗಿ ಭೇಟಿ ನೀಡುತ್ತಾರೆ. ಹತ್ತಿರದ ಗಿರಿಧಾಮ ಪ್ರದೇಶಗಳಾದ ಬ್ಯಾನ್ಫ್, ಲೇಕ್ ಲೂಯಿಸ್ ಮತ್ತು ಕ್ಯಾನ್ಮೋರ್ ಸಹ ಪ್ರವಾಸಿಗರ ಆಕರ್ಷಣೆಯ ಕೇಂದ್ರವಾಗಿ ಜನಪ್ರಿಯವಾಗುತ್ತಿದೆ. ಅದರ ಪರಿಣಾಮವಾಗಿ ಅತಿ ಹೆಚ್ಚಿನ ಸಂಖ್ಯೆಯ ಜನರು ಕ್ಯಾಲ್ಗರಿಗೆ ಬರುತ್ತಿದ್ದಾರೆ. ಇತರ ಆಧುನಿಕ ಉದ್ಯಮಗಳೆಂದರೆ ವಿದ್ಯುತ್ ಉತ್ಪಾದನೆ, ಉನ್ನತ-ತಂತ್ರಜ್ಞಾನದ ಚಲನಚಿತ್ರ, ಇ-ವಾಣಿಜ್ಯ, ಸಾರಿಗೆ ಸಂಪರ್ಕ ವ್ಯವಸ್ಥೆ ಮತ್ತು ಸೇವೆಗಳು. ಅತ್ಯತ್ತುಮ ಜೀವನ ಗುಣಮಟ್ಟದ ಸಮೀಕ್ಷೆಗಳಲ್ಲಿ ನಗರವು ಉನ್ನತ ಸ್ಥಾನ ಪಡೆದಿದೆ : 2006ರಲ್ಲಿ 25ನೇ, 2007ರಲ್ಲಿ 24ನೇ, 2008ರಲ್ಲಿ 25ನೇ, 2009ರಲ್ಲಿ 26ನೇ ಮತ್ತು 2010ರ ಮರ್ಸರ್ ಕ್ವಾಲಿಟಿ ಆಫ್ ಲಿವಿಂಗ್ ಸರ್ವೇಕ್ಷಣೆ ಯಲ್ಲಿ 28ನೇ ಸ್ಥಾನ ಪಡೆದಿದೆ. ಅಲ್ಲದೆ ಇದು ಎಕಾನಮಿಸ್ಟ್ ಇಂಟೆಲಿಜೆನ್ಸ್ ಯುನಿಟ್ (EIU)ನ ಪ್ರಕಾರ ಜೀವನ ನಡೆಸಲು 5ನೇ ಅತ್ಯುತ್ತಮ ನಗರವೆಂಬ ಹೆಸರು ಪಡೆದಿದೆ. ಕ್ಯಾಲ್ಗರಿಯು ಫೋರ್ಬ್ಸ್ ನಿಯತಕಾಲಿಕದಿಂದ 2007ರಲ್ಲಿ ಪ್ರಪಂಚದಲ್ಲೇ ಅತ್ಯಂತ ಸ್ವಚ್ಛ ನಗರವೆಂಬ ಸ್ಥಾನ ಪಡೆಯಿತು. ಮರ್ಸರ್ ಈ ನಗರಕ್ಕೆ 2010ರ ಪ್ರಪಂಚದಲ್ಲೇ ಮೊದಲ-ಸ್ಥಾನ ಪಡೆದ ಪರಿಸರ-ನಗರವೆಂಬ ಹೆಸರನ್ನೂ ನೀಡಿತು.
ಭೂಗೋಳಶಾಸ್ತ್ರ
ಕ್ಯಾಲ್ಗರಿಯು ಕೆನಡಿಯನ್ ರಾಕೀಸ್‌ ಅಡಿಗುಡ್ಡಗಳು ಮತ್ತು ಕೆನಡಿಯನ್ ಪ್ರೇರಿಗಳ ನಡುವಿನ ಸಂಕ್ರಮಣ ವಲಯದಲ್ಲಿದೆ. ಆದ್ದರಿಂದ ಇದು ಹೆಚ್ಚುಕಡಿಮೆ ಗುಡ್ಡಗಳಿಂದ ಕೂಡಿದೆ. ಕ್ಯಾಲ್ಗರಿಯ ಉನ್ನತಿಯು ನಗರಮಧ್ಯದಲ್ಲಿ ಸಮುದ್ರ ಮಟ್ಟಕ್ಕಿಂತ ಸರಿಸುಮಾರು 1048 mನಷ್ಟು ಎತ್ತರವಾಗಿದೆ; ಮತ್ತು ವಿಮಾನ ನಿಲ್ದಾಣದಲ್ಲಿ 1083 mನಷ್ಟಿದೆ. ನಗರ ಪ್ರದೇಶದ ಭೂ ವಿಸ್ತೀರ್ಣವು 726.5 km2ನಷ್ಟಿದೆ (2006ರ ಪ್ರಕಾರ) ಹಾಗೂ ಇದು ಟೊರೊಂಟೊ ನಗರದ ಭೂ ವಿಸ್ತೀರ್ಣವನ್ನು ಮೀರಿಸುತ್ತದೆ.
ಈ ನಗರದಲ್ಲಿ ಎರಡು ಪ್ರಮುಖ ನದಿಗಳು ಹರಿಯುತ್ತವೆ. ಬೊ ನದಿಯು ಅತ್ಯಂತ ಉದ್ದ ನದಿಯಾಗಿದ್ದು ಪಶ್ಚಿಮದಿಂದ ದಕ್ಷಿಣಕ್ಕೆ ಹರಿಯುತ್ತದೆ. ಎಲ್ಬೊ ನದಿಯು ದಕ್ಷಿಣದಿಂದ ಉತ್ತರ ಭಾಗಕ್ಕೆ ಹರಿದು, ನಗರ ಮಧ್ಯದಲ್ಲಿ ಬೊ ನದಿಯೊಂದಿಗೆ ಸೇರುತ್ತದೆ. ಈ ನಗರದ ಹವಾಗುಣವು ಸಾಮಾನ್ಯವಾಗಿ ಶುಷ್ಕವಾಗಿರುವುದರಿಂದ, ಒತ್ತಾಗಿರುವ ಸಸ್ಯಗಳು ನೈಸರ್ಗಿಕವಾಗಿ ಕೇವಲ ನದಿ ಕಣಿವೆಗಳಲ್ಲಿ, ಕೆಲವು ಉತ್ತರ-ಭಾಗಕ್ಕೆ ಮುಖಮಾಡಿರುವ ಇಳಿಜಾರು ಪ್ರದೇಶಗಳಲ್ಲಿ ಮತ್ತು ಫಿಶ್ ಕ್ರೀಕ್ ಪ್ರೊವಿನ್ಶಿಯಲ್ ಪಾರ್ಕ್‌ನಲ್ಲಿ ಮಾತ್ರ ಕಂಡುಬರುತ್ತವೆ.
ನಗರವು ಪ್ರಗತಿಯನ್ನು ಮುಂದುವರಿಸಿಕೊಂಡು ಹೋಗಲು ಅನೇಕ ವರ್ಷಗಳಿಂದ ಅಸಂಖ್ಯಾತ ಭೂ ಸ್ವಾಧೀನ ಕಾರ್ಯವಿಧಾನಗಳನ್ನು ಕೈಗೊಂಡಿದೆ; ಇತ್ತೀಚೆಗೆ ಇದು 2007ರ ಜುಲೈನಲ್ಲಿ ಹತ್ತಿರದ ಶೆಪಾರ್ಡ್ ಪಾಳೆಯವನ್ನು ಆಕ್ರಮಿಸಿಕೊಂಡಿತು. ಆ ಮೂಲಕ ನಗರವು ಅದರ ಗಡಿರೇಖೆಯನ್ನು ಬಾಲ್ಜಾಕ್ ಪಾಳೆಯಕ್ಕೆ ಹತ್ತಿರದಲ್ಲಿ ಹಾಗೂ ಏರಿ‌ಡ್ರೈ ನಗರ ಮತ್ತು ಚೆಸ್ಟರ್ಮಿಯರ್ ನಗರಕ್ಕೆ ತುಂಬಾ ಕಡಿಮೆ ದೂರದಲ್ಲಿ ಹೊಂದಿದೆ. ಇಷ್ಟು ಸಮೀಪದಲ್ಲಿದ್ದರೂ, ಪ್ರಸ್ತುತ ಕ್ಯಾಲ್ಗರಿಯು ಏರ್‌ಡ್ರೈ ಅಥವಾ ಚೆಸ್ಟೆರ್ಮಿಯರ್ಅನ್ನು ಆಕ್ರಮಿಸಿಕೊಳ್ಳುವ ಯಾವುದೇ ಯೋಜನೆಗಳನ್ನು ಹೊಂದಿಲ್ಲ. ವಾಸ್ತವವಾಗಿ ಚೆಸ್ಟೆರ್ಮಿಯರ್‌ನ ಆಡಳಿತವು, ನಗರ ಮತ್ತು ಕ್ಯಾಲ್ಗರಿಯ ನಡುವೆ ಬರುವ ಭೂಮಿ ಸ್ವಾಧೀನಪಡಿಸಿಕೊಳ್ಳುವ ಅಭಿವೃದ್ಧಿ ಯೋಜನೆಯೊಂದನ್ನು ಹೊಂದಿದೆ.
ಕ್ಯಾಲ್ಗರಿ ನಗರವು ಎರಡು ಪೌರಾಡಳಿತದ ಜಿಲ್ಲೆಗಳಿಂದ ಆವೃತವಾಗಿದೆ, ಉತ್ತರ, ಪಶ್ಚಿಮ ಮತ್ತು ಪೂರ್ವಕ್ಕಿರುವ ರಾಕಿ ವ್ಯೂ ಕೌಂಟಿ; ಮತ್ತು ದಕ್ಷಿಣಕ್ಕಿರುವ ಸಂ. 31 ಅಡಿಗುಡ್ಡ.